1 Korintotɔwo 16 | Biblia Le Internet Dzi | Xexe Yeye Gɔmeɖeɖe\nNudzɔdzɔ na Kristotɔ siwo le Yerusalem (1-4)\nPaulo ƒe mɔzɔzɔ ŋuti ɖoɖowo (5-9)\nTimoteo kple Apolo ava mia gbɔ (10-12)\nNuxlɔ̃amewo kple gbedonamewo (13-24)\n16 Ke le nudzɔdzɔ si woaɖo ɖe ame kɔkɔeawo ŋuti la,+ miwɔ ɖe mɔfiame siwo mena hame siwo le Galatia la dzi. 2 Le kwasiɖa ɖe sia ɖe ƒe ŋkeke gbãtɔ dzi la, mia dometɔ ɖe sia ɖe nadzra nane ɖo le eƒe ŋutete nu, ale be mahiã be mava ɖo hafi miadzɔ nu o. 3 Ke ne meva ɖo la, madɔ ŋutsu siwo dzi mieda asi ɖo le miaƒe agbalẽawo me+ la be woatsɔ miaƒe dɔmenyonunana la ayi Yerusalem. 4 Gake ne esɔ be nye hã mayi la, ekema woayi kplim. 5 Ke ne metso Makedonia la, mava mia gbɔ, elabena Makedonia+ to ge mele; 6 eye ɖewohĩ manɔ mia gbɔ vie, alo matsi mia gbɔ le vuvɔŋɔli la gɔ̃ hã, ale be miaɖom ɖa vie ne mayi afi si wòle be magayi. 7 Nyemedi be makpɔ mi fifia ne metso eme va yina o, elabena mele mɔ kpɔm be ne Yehowa* ɖe mɔ la, mava nɔ mia gbɔ vie.+ 8 Ke manɔ Efeso+ va se ɖe Pentekoste Ŋkekenyui la dzi, 9 elabena woʋu dɔwɔwɔ ƒe ʋɔtru gã aɖe nam,+ gake tsitretsiɖeŋula geɖewo li. 10 Ne Timoteo+ va ɖo la, mikpɔ egbɔ be vɔvɔ̃ nagaɖoe le mia dome o, elabena Yehowa* ƒe dɔ wɔmee wòle+ abe nye ke ene. 11 Eya ta ame aɖeke megado vloe o. Mikplɔe ɖo ɖa le ŋutifafa me, ne wòava gbɔnye afi sia, elabena mele eya kple nɔviawo lalam. 12 Ke le mía nɔvi Apolo+ ŋuti la, meɖe kuku nɛ vevie be eya kple nɔviawo nava mia gbɔ. Gake meɖoe be yeava mia gbɔ fifia o, ke ne ekpɔ asinu la, ava. 13 Minɔ ŋudzɔ,+ minɔ tsitre sesĩe le xɔse la me,+ miwɔ ŋutsu,+ misẽ ŋu.+ 14 Miwɔ miaƒe nuwo katã le lɔlɔ̃ me.+ 15 Ke mele nu xlɔ̃m mi, nɔviwo: Mienyae be Stefana ƒe aƒe lae nye kutsetse gbãtɔ le Akaya, eye wotsɔ wo ɖokuiwo ɖo anyi hena ame kɔkɔewo subɔsubɔ. 16 Miawo hã miyi edzi miabɔbɔ mia ɖokui na ame siawo tɔgbi kple ame siwo katã le asi kpem ɖe dɔa ŋu aduadu hele kutri kum.+ 17 Ke mekpɔ dzidzɔ le Stefana,+ Fortunato kple Akaiko ƒe anyinɔnɔ ŋuti, elabena esi miele afi sia o la, woxɔ ɖe mia teƒe. 18 Elabena wofa akɔ na nye gbɔgbɔ kple miawo hã mia tɔ. Eya ta mikpɔ ŋudzedze ɖe ame siawo tɔgbi ŋu. 19 Hame siwo le Asia la do gbe na mi. Akwila kple Priskila* kpakple hame si le woƒe aƒe me+ la do gbe na mi vevie le Aƒetɔ la me. 20 Nɔviawo katã do gbe na mi. Mitsɔ nugbugbɔ kɔkɔe do gbe na mia nɔewo. 21 Nye Paulo ƒe gbedoname, si metsɔ nye ŋutɔ nye asi ŋlɔ lae nye esi. 22 Ne ame aɖe melɔ̃ Aƒetɔ la o la, neɖi eŋu kpékpekpe. Oo, mía Aƒetɔ, va! 23 Mía Aƒetɔ Yesu ƒe amenuveve nanɔ kpli mi. 24 Nye lɔlɔ̃ nanɔ kpli mi katã le Kristo Yesu me.


Ðe Sewo Le Yehowa Ðasefowo Si Ku Ðe Gbeɖoɖoɖi Ŋua?\nGBE BUBU Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Bislama Boulou Brazil Tokunɔgbe Bulgarian Cambodian Catalan Cebuano Chavacano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Chol Cibemba Cinyanja Colombia Tokunɔgbe Croatian Czech Danish Dutch Efik Estonian Eŋlisi Eʋegbe Fante Faroese Fijian Finnish Fon Franse Ga Galician Georgian German Greek Guarani Gun Haitian Creole Hausa Hebrew Hiligaynon Hungarian Iban Igbo Iloko Indonesian Isoko Italian Japanese Javanese Kabiye Kabyle Kachin Karen (S'gaw) Kazakh Kazakh (Arabic) Kimbundu Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Mam Mauritian Creole Mazatec (Huautla) Myanmar Nahuatl (Central) Nahuatl (Huasteca) Nahuatl (Northern Puebla) Nepali Ngabere Nias Norwegian Nzema Oromo Pangasinan Papiamento (Curaçao) Persian Polish Portuguese Portuguese (Portugal) Punjabi Quechua (Cuzco) Rarotongan Romanian Russia Tokunɔgbe Russian Sepedi Serbian Serbian (Roman) Setswana Shona Sinhala Slovak Slovenian Solomon Islands Pidgin Spain Tokunɔgbe Spanish Sunda Swahili Swedish Tagalog Tahitian Tajiki Tankarana Tarascan Tatar Telugu Tetun Dili Thai Tigrinya Tiv Tojolabal Tongan Totonac Tsonga Turkish Turkmen Tzeltal Tzotzil Uighur (Cyrillic) Ukrainian Urdu Uzbek Uzbek (Roman) Valencian Venda Vezo Vietnamese Welsh Xhosa Yoruba Zapotec (Isthmus) Zapotec (Lachiguiri) Zulu\nYehowa Ðasefowo xɔe se be se kple mɔfiame siwo le Biblia me ate ŋu akpe ɖe ame ŋu wòawɔ nyametsotso nyui siwo adze Mawu ŋu, eye woaɖe vi na amea hã. (Yesaya 48:17, 18) Menye míawoe de se siawo o, gake míenɔa agbe ɖe wo nu. Na míakpɔ se siawo dometɔ aɖewo siwo ku ɖe gbeɖoɖoɖi ŋu ɖa. *\nSrɔ̃ɖeɖe nye ɖekawɔwɔ ƒe nublanu si nɔa anyi ɖaa. (Mateo 19:6) Esi Yehowa Ðasefowo nyae be gbeɖoɖoɖi kplɔa ame yia srɔ̃ɖeɖe me ta la, wometsɔnɛ nu tsɛ o.\nAme siwo tsi ate ŋu aɖe srɔ̃ koe kpɔ mɔ aɖo gbe ɖi. Ele be woanye ame siwo ‘to sɔhɛnyenye,’ si nye ɣeyiɣi si me gbɔdɔdɔ ƒe dzodzrowo nu sẽna ɖe ame me la, me do.— 1 Korintotɔwo 7:36.\nEle be ame siwo le gbe ɖom ɖi nanye ame siwo ŋuti vo woaɖe srɔ̃. Mawu mebua ame siwo gbe wo nɔewo le setɔwo gbɔ la dometɔ aɖewo be wo ŋuti vo woaɖe ame bubu o, elabe eƒe sededee nye be ahasiwɔwɔ ko tae ame ate ŋu agbe srɔ̃a ɖo.—Mateo 19:9.\nWode se na Kristotɔ siwo di be yewoaɖe srɔ̃ la be woaɖe ame si nye haxɔsetɔ ko. (1 Korintotɔwo 7:39) Yehowa Ðasefowo bua sedede sia be eku ɖe Ðasefo xɔnyɔnyrɔ siwo ƒoa nu tso míaƒe dzixɔsewo ŋu henɔa agbe ɖe wo nu la ŋu, ke menye ame siwo dea bubu míaƒe dzixɔsewo ŋu dzro ko o. (2 Korintotɔwo 6:14) Tso gbe aɖe gbe kee Mawu de se na esubɔlawo be woaɖe woƒe haxɔsetɔwo ko. (1 Mose 24:3; Malaki 2:11) Sedede sia ɖea vi, eye numekulawo hã va de dzesii nenema. *\nEle be ɖeviwo naɖo to wo dzilawo. (Lododowo 1:8; Kolosetɔwo 3:20) Le ɖevi siwo kpɔtɔ le wo dzilawo gbɔ le aƒe me gome la, ele be woawɔ ɖe se siwo wo dzilawo de ku ɖe gbeɖoɖoɖi ŋu hã dzi. Sedede siawo ƒe ɖewo ate ŋu aku ɖe ƒe siwo wo viwo axɔ hafi adze gbeɖoɖoɖi gɔme kple nuwɔna siwo ŋu woaɖe mɔ ɖo la ŋu.\nLe Ŋɔŋlɔawo nu la, Ðasefo ɖe sia ɖe kpɔ mɔ atiae be yeaɖo gbe ɖi loo alo yemaɖo gbe ɖi o, eye eya ŋutɔ kpɔ mɔ atia ame si wòaɖo gbe ɖi kple hã. Esia wɔ ɖeka kple mɔfiame si nye be: “Ame sia ame atsɔ eya ŋutɔ ƒe agba.” (Galatiatɔwo 6:5) Ke hã, Ðasefo siwo di be yewoaɖo gbe ɖi la dometɔ geɖe wɔa nu le nunya me hebia nuxlɔ̃ame tso Ðasefo tsitsi siwo tsɔ ɖe le eme na wo la gbɔ.—Lododowo 1:5.\nLe nyateƒe me la, nuwɔna geɖe siwo yia edzi le ame siwo le gbe ɖom ɖi la dometɔ geɖewo dome la nye nu vɔ̃ gãwo wɔwɔ. Le kpɔɖeŋu me, Biblia de se na mí be míatsri gbɔdɔdɔ manɔsenu. Menye gbɔdɔdɔ ŋutɔŋutɔ koe se sia lɔ ɖe eme o, ke elɔ nuwɔna makɔmakɔ bubu siwo yia edzi le ame siwo meɖe wo nɔewo o dome hã ɖe eme. Nuwɔna siawo dometɔ aɖewoe nye asilili ame nɔewo ƒe vidzinuwo ŋu alo gbɔdɔdɔ to meƒi me alo to nu me. (1 Korintotɔwo 6:9-11) Ne ame eve siwo meɖe wo nɔewo o wɔa nu siwo anyɔ gbɔdɔdɔ ƒe dzodzro ɖe wo me la, enye “makɔmakɔnyenye,” eye medzea Mawu ŋu o, togbɔ be womedɔ ŋutɔŋutɔ o hã. (Galatiatɔwo 5:19-21) Biblia ƒo nu tsi tre ɖe “yakanyawo,” si fia gbegblẽnyawo gbɔgblɔ la ŋu.—Kolosetɔwo 3:8.\nAlakpatɔe míaƒe dzi, si nye ame si míenye le ememe la nye. (Yeremiya 17:9) Ame ƒe dzi ate ŋu ana be wòawɔ nu si eya ŋutɔ nya be menyo o gɔ̃ hã. Ne ame siwo ɖo gbe ɖi medi be yewoƒe dzi nakplɔ yewo atrae o la, mele be woawo ɖeɖe nanɔ teƒe si ana wòanɔ bɔbɔe na wo be woawɔ nu gbegblẽ o. Ame siwo le gbe ɖom ɖi la ate ŋu atiae be yewoaɖe afɔ siwo akpɔ yewo ta. Esiawo dometɔ aɖewoe nye be woanɔ xɔlɔ̃ nyuiwo dome alo ana ame aɖe si sɔ la nanɔ wo ŋu. (Lododowo 28:26) Tre Kristotɔ siwo le srɔ̃ dim be yewoaɖe la dea dzesii be afɔku le ame si woaɖe la didi to internet dzi me, vevietɔ gbeɖoɖoɖi kple ame si ŋu womenya nu boo aɖeke tso o.—Psalmo 26:4.\n^ mm. 2 Dukɔ aɖewo me tɔwo ɖoa gbe ɖi, gake dukɔ bubu aɖewo hã me tɔwo meɖoa gbe ɖi o. Biblia megblɔ be ehiã be woaɖo gbe ɖi alo be ele be woaɖo gbe ɖi godoo hafi aɖe srɔ̃ o.\n^ mm. 6 Le kpɔɖeŋu me, nyati aɖe si dze le nyadzɔdzɔgbalẽ aɖe (Marriage & Family Review) me gblɔ be “numekuku etɔ̃ aɖewo siwo wowɔ tso srɔ̃ɖeɖe siwo nɔ anyi eteƒe didi ŋu la ɖee fia be nu vevi siwo nana be srɔ̃ɖeɖe nɔa anyi eteƒe didina (ƒe 25 va se ɖe50 kple edzivɔ) lae nye ale si srɔ̃tɔawo ƒe subɔsubɔnuwɔnawo, xɔse kple dzixɔsewo wɔ ɖeka.”—Babla 38, nyati 1, axa 88 (ƒe 2005).\nNu kae nye gbeɖoɖoɖi?\nEnye hadomenuwɔna ɖe sia ɖe si me ame eve aɖewo na woƒe nu va le dzi lém nam wo nɔewo le. Ate ŋu adzɔ le ne wo le ha me alo wo ame evea ɖeɖe ko dome, le ame dome alo ɣaɣlaƒe, ŋkume kple ŋkume alo le telefon dzi, eye wotea ŋu wɔnɛ to nuŋɔŋlɔ to asitelefon dzi hã dzi. Yehowa Ðasefowo mebua gbeɖoɖoɖi be enye modzakaɖenu o, ke boŋ wobunɛ be enye zɔzɔ do ŋgɔ na srɔ̃ɖeɖe, si nye afɔɖeɖe vevi aɖe si kplɔa ame ɖoa ta srɔ̃ɖeɖe gbɔ.\nZɔzɔ Do Ŋgɔ Na Srɔ̃ɖeɖe Srɔ̃ɖeɖe Kple Ƒomegbenɔnɔ Nya Siwo Amewo Biana Edziedzi Tso Yehowa Ðasefowo Ŋu\nKpɔ nyabiase ene siwo ate ŋu akpe ɖe ŋuwò nàkpɔe ɖa be yesu te na gbeɖoɖoɖi hã.\nƉoe Ɖe Amewo Ɖoe Ɖe Amewo Ðe Sewo Le Yehowa Ðasefowo Si Ku Ðe Gbeɖoɖoɖi Ŋua?


Mawu Ƒe Tameɖoɖoa Ava Eme! | Nusɔsrɔ̃\n“Megblɔe, eye mana wòava eme hã. Meɖo tame, eye mawɔe hã.”—YES. 46:11.\nHADZIDZI: 147, 149\nNu kae nye Yehowa ƒe tameɖoɖo na amegbetɔwo?\nAglãdzenuwɔna kawoe mete ŋu gblẽ Yehowa ƒe tameɖoɖoa me o?\nNu kae ana Yehowa ƒe tameɖoɖoa nava eme?\n1, 2. (a) Nu kae Yehowa ɖe fia mí? (b) Kakaɖedzinya kawoe le Yesaya 46:10, 11 kpakple ta 55:11?\n“LE GƆMEDZEDZEA me Mawu wɔ dziƒo kple anyigba.” (1 Mose 1:1) Nya kpui sia si ŋu gɔmesese deto le lae wotsɔ dze Biblia gɔme. Enye nyateƒe be nu ʋɛ aɖewo koe míenya tso nu gbogbo siwo Mawu wɔ, abe dziƒonutowo, kekeli kple nuheŋusẽ ene ŋu, eye xexe gbahoo la ƒe akpa sue aɖe koe amegbetɔwo te ŋu kpɔ. (Nyagb. 3:11) Ke hã, Yehowa ɖe tame si wòɖo ɖe anyigba kple amegbetɔwo ŋu la fia mí. Mawu ƒe tameɖoɖoe nye be anyigba la nanye aƒe si sɔ nyuie na ŋutsu kple nyɔnu siwo yewɔ ɖe yeƒe nɔnɔme nu. (1 Mose 1:26) Yehowa anye wo Fofo, eye woanye viawo.\n2 Abe ale si woɖe eme le Mose ƒe Agbalẽ Gbãtɔa ƒe ta etɔ̃lia me ene la, kuxi aɖe va do mo ɖa. (1 Mose 3:1-7) Gake kuxi ma menye nu si gbɔ Mawu mate ŋu akpɔ o. Ame aɖeke mate ŋu agblẽ Yehowa ƒe tameɖoɖowo me gbeɖe o. (Yes. 46:10, 11; 55:11) Eya ta, míate ŋu aka ɖe edzi be tame si Yehowa ɖo tso gɔmedzedzea me la ava eme ɖe ɣeyiɣi dzi pɛpɛpɛ!\n3. (a) Hafi míate ŋu ase gbedeasi si le Biblia me gɔme la, nyateƒenya vevi kawo gɔmee wòle be míase? (b) Nu ka tae míagadzro nufiafia mawo me fifia? (d) Biabia kawo mee míadzro?\n3 Ðikeke mele eme o be míenya nya si Biblia gblɔ tso tame si Mawu ɖo ɖe anyigba kple amegbetɔwo ŋu la ŋu nyuie, eye míenya akpa vevi si Yesu Kristo wɔna be Mawu ƒe tameɖoɖo nava eme. Wonye gɔmedzenufiafia veviwo, eye anɔ eme be wole nyateƒenya gbãtɔ siwo míesrɔ̃ esi míedze Biblia-sɔsrɔ̃ gɔme la dome. Eye míawo hã míedi be míakpe ɖe dzi anukwaretɔwo ŋu be woanya Biblia ƒe nufiafia vevi siawo. Le ɣeyiɣi sia si me míele nyati sia me dzrom ɖekae le hamea me la, míele agbagba dzem be míakpe ame geɖe ale si nu míate ŋui be woade Kristo ƒe ku ƒe Ŋkuɖodzia. (Luka 22:19, 20) Ame siwo ade Ŋkuɖodzia asrɔ̃ nu geɖe tso Mawu ƒe tameɖoɖo ŋu. Eya ta le ŋkeke ʋɛ siawo siwo do ŋgɔ na Ŋkuɖodzia me la, ele vevie be míade ŋugble le nya siwo míate ŋu abia míaƒe Biblia-nusrɔ̃viwo kple dzi anukwaretɔwo atsɔ aʋã wo be woadi be yewoava kpɔ wɔnaa teƒe la ŋu. Eya ta, míadzro biabia etɔ̃ siawo me: Tso gɔmedzedzea me la, nu kae nye Mawu ƒe tameɖoɖo na anyigba kple amegbetɔwo? Kuxi kae do mo ɖa? Eye nu ka tae Yesu ƒe tafevɔsa lae nye nu vevitɔ si ana Mawu ƒe tameɖoɖoa nava eme?\nNU KAE NYE WƆLA LA ƑE TAMEÐOÐO TSO GƆMEDZEDZEA ME?\n4. Aleke Yehowa ƒe nuwɔwɔwo ɖea eƒe ŋutikɔkɔe fianae?\n4 Yehowa nye Wɔla wɔnuku. Nu sia nu si wòwɔ lae nye nyuitɔ kekeake. (1 Mose 1:31; Yer. 10:12) Nu kae míate ŋu asrɔ̃ tso atsyɔ̃ kple ɖoɖo si míekpɔna le eƒe nuwɔwɔwo ŋu la me? Ne míelé ŋku ɖe Yehowa ƒe nuwɔwɔwo katã ŋu, tso suetɔ dzi va ɖo gãtɔ kekeake dzi la, ale si wo dometɔ ɖe sia ɖe ɖea vi le mɔ aɖe nui la wɔa dɔ ɖe mía dzi ŋutɔ. Ame kae amegbetɔwo ƒe lãmenugbagbeviwo ƒe wɔwɔme mewɔa nuku na o? Eye ne èkpɔ ale si vidzĩwo nya kpɔnae alo atsyɔ̃ si gbegbe le ɣe ƒe amigogbagba ŋu la, ɖe nu siawo mewɔa dɔ ɖe dziwò ŋutɔ oa? Nu siawo kpɔkpɔ doa dzidzɔ na mí, elabena le dzɔdzɔme nu la, nu siwo nya kpɔ la nyoa mía ŋu.—Xlẽ Psalmo 19:1; 104:24.\n5. Aleke Yehowa kpɔ egbɔ be yeƒe nuwɔwɔwo katã wɔa dɔ le ɖoɖo nyui nu?\n5 Abe ale si wòɖe dzesi le nuwɔwɔwo ŋu ene la, lɔlɔ̃ ʋã Yehowa wòɖo seɖoƒe na nu sia nu. Eɖo dzɔdzɔmese siwo fiaa mɔ nuwɔwɔwo, eye eɖo agbenɔnɔ ŋuti se siwo kplɔa amegbetɔwo hã, si wɔnɛ be nu sia nu zɔna ɖe ɖoɖo nyui nu. (Ps. 19:7-9) Eya ta Mawu ɖo nɔƒe na nu sia nu si wòwɔ ɖe xexea me, eye wɔƒe aɖe li na wo dometɔ ɖe sia ɖe le ɖekawɔwɔ me kple eƒe tameɖoɖo. Yehowae ɖo ale si wòle be eƒe nuwɔwɔwo nawɔ dɔ aduadui. Le kpɔɖeŋu me, nuheŋusẽ wɔnɛ be dziƒolili si ƒo xlã anyigba la gakpɔtɔ nɔa enɔƒe dedie le anyigba ŋu godoo, ekpɔa ŋusẽ ɖe atsiaƒuwo hã dzi, eye wònana be nu sia nu yia edzi le anyigba dzi nyuie be agbe nanya nɔ le edzi. Nuwɔwɔwo katã, siwo dome amegbetɔwo hã le, la zɔna ɖe dzɔdzɔmese kple seɖoƒe siwo Mawu ɖo la nu. Eme kɔ ƒãa be, ɖoɖo si nu nuwɔwɔwo le la ɖoa kpe edzi be tameɖoɖo aɖe le Mawu si na anyigba kple amegbetɔwo. Le míaƒe gbeƒãɖeɖedɔa me la, anyo be míakpe ɖe amewo ŋu woanya nu tso Ame si gbɔ ɖoɖo wɔnuku siawo tso la ŋu.—Nyaɖ. 4:11.\n6, 7. Nu kawoe nye nu siwo Yehowa na Adam kple Xawa la dometɔ aɖewo?\n6 Tso gɔmedzedzea me la, Yehowa ƒe tameɖoɖoe nye be amegbetɔwo nanɔ agbe le anyigba dzi tegbee. (1 Mose 1:28; Ps. 37:29) Ena nu nyui vovovo siwo ana Adam kple Xawa nase vivi na agbea la wo dɔmenyotɔe. (Xlẽ Yakobo 1:17.) Yehowa na tiatiawɔwɔ ƒe ablɔɖe kple tamebubuŋutete wo. Tsɔ kpe ɖe eŋu la, ena ŋutete wo be woalɔ̃ ame ahadze xɔlɔ̃. Wɔla la ƒo nu kple Adam eye wòfiae ale si wòaɖee afia be yenye toɖola. Gakpe ɖe eŋu la, Yehowa fia Adam ale si wòakpɔ eya ŋutɔ ƒe nuhiahiãwo gbɔ kple ale si wòalé be na lãwo kple anyigba siaa. (1 Mose 2:15-17, 19, 20) Esi Yehowa wɔ Adam kple Xawa la, ena ŋutete wo be woase nu le lãme, aɖɔ nu akpɔ, akpɔ nu, ase nu kple to, ahase nu ƒe ʋeʋẽ. Esia wɔe be woate ŋu ase vivi na woƒe Paradisoa me nu gbogbo siwo nya kpɔ la. Seɖoƒe meli na dɔ dodzidzɔname kple nu siwo gbegbe atsu kple asi gbãtɔa ate ŋu awɔ kpakple nu yeye siwo woate ŋu asrɔ̃ o.\n7 Nu bubu ka hãe le Mawu ƒe tameɖoɖoa me? Yehowa wɔ Adam kple Xawa kple ŋutete be woadzi vi deblibowo. Mawu ɖoe be wo viwo hã nanɔ vi dzim va se ɖe esime amegbetɔwo yɔ anyigba la dzi. Yehowa di be Adam kple Xawa kpakple dzila siwo ava ɖe wo yome la katã nalɔ̃ wo viwo abe ale si eya ŋutɔ lɔ̃ via deblibo gbãtɔ siwo wòwɔ ɖe anyigba dzi la ene. Eɖoe be anyigbaa, si dzi nu nyui geɖewo le la, nanye wo nɔƒe tegbee.—Ps. 115:16.\nKUXI KAE DO MO ÐA?\n8. Taɖodzinu ka tae Mawu de se si dze le 1 Mose 2:16, 17 la ɖo?\n8 Nuwo meva yi abe ale si Mawu dii ene o. Nu ka tae? Yehowa de se bɔbɔe aɖe na Adam kple Xawa si akpe ɖe wo ŋu woanya afi si ablɔɖe si Mawu na wo la se ɖo. Mawu de se na Adam be: ‘Àte ŋu aɖu abɔmetiawo katã ƒe tsetse faa. Ke sidzedze nyui kple vɔ̃ ƒe atia ya la, mègaɖu eƒe tsetse aɖeke o, elabena gbe si gbe nàɖu eƒe ɖe la, ku kee nàku.’ (1 Mose 2:16, 17) Mesesẽ na Adam kple Xawa be woase se sia gɔme o; eye fukpekpe mele se sia dzi wɔwɔ me hã o. Nya lae nye be, nuɖuɖu si le abɔa me la sɔ gbɔ wu esi woate ŋu aɖu gɔ̃ hã.\n9, 10. (a) Aleke Satana tso Yehowa nui? (b) Nu kae Adam kple Xawa wɔ? (Kpɔ nɔnɔmetata si le nyati sia ƒe gɔmedzedze.)\n9 Satana Abosam to da aɖe dzi ble Xawa be wòagbe toɖoɖo Fofoa, Yehowa. (Xlẽ 1 Mose 3:1-5; Nyaɖ. 12:9) Satana na wòdze abe nya si Mawu gblɔ be womegaɖu “abɔmetiawo katã” ƒe tsetse o la fia be Mawu nɔ nane tem wo. Ðeko wònɔ abe ɖe Satana nɔ gbɔgblɔm be: ‘Ðe wòfia be mimate ŋu awɔ nu sia nu si miedi oa?’ Eyome, eda alakpa gã aɖe be: “Miele kuku ge akpɔ o.” Azɔ edze agbagba ble Xawa be mehiã be woaɖo to Mawu ƒe gbe o, esi wògblɔ nɛ be: “Mawu nyae be gbe si gbe miaɖu eƒe ɖe la, miaƒe ŋkuwo aʋu.” Satana ƒe nyawo fia be, nu si tae Yehowa medi be woaɖu atikutsetsea o ye nye be, Mawu nyae be ne woɖui la, woƒe ŋkuwo aʋu. Mlɔeba, Satana do ŋugbe ƒuƒlu na wo be: “Mianɔ abe Mawu ene, anya nyui kple vɔ̃.”\n10 Azɔ ehiã be Adam kple Xawa natso nya me le nu si woawɔ ŋu. Ðe woaɖo to Yehowa, alo woawɔ nya si gblɔm daa le dzi? Wotiae be yewomaɖo to Mawu o. Woƒe nyametsotso sia wɔe be wova nɔ Satana, aglãdzelaa, ƒe akpa dzi. Esi wogbe wo Fofo Yehowa la, esia wɔe be Yehowa ƒe ametakpɔkpɔ megaɖea vi na wo o.—1 Mose 3:6-13.\n11. Nu ka tae Yehowa meŋea aɖaba ƒua aglãdzenuwɔna dzi o?\n11 Esi Adam kple Xawa dze aglã ɖe Yehowa ŋu la, esia wɔe be womegade blibo azɔ o. Gawu la, woƒe aglãdzedzea wɔe be wozu Yehowa ƒe futɔwo, elabena eƒe ‘ŋkuwo dza ale gbegbe be mate ŋu anɔ nu gbegblẽ wɔwɔ kpɔm o.’ Esia ta, mate ŋu aŋe aɖaba aƒu “vɔ̃ɖinyenye” dzi o. (Hab. 1:13) Ne eŋe aɖaba ƒu edzi la, esia agblẽ nu le eƒe nuwɔwɔ siwo katã le dziƒo kple anyigba dzi la ŋu. Ne ɖe Mawu mewɔ naneke le nu vɔ̃ si Adam kple Xawa wɔ le Eden-bɔa me ŋu o la, anye ne mawudɔlawo kple amegbetɔwo siaa akpɔe be yewomate ŋu aka ɖe Mawu ƒe nya dzi bliboe o. Gake Yehowa wɔa nuteƒe le eya ŋutɔ ƒe dzidzenuwo dzi wɔwɔ me; medana le wo dzi gbeɖe o. (Ps. 119:142) Eya ta, tiatiawɔblɔɖe si le Adam kple Xawa si mefia be wokpɔ mɔ ada le Mawu ƒe se dzi o. Nu si do tso woƒe aglãdzedze ɖe Yehowa ŋu mee nye be woku eye wotrɔ zu anyi si Mawu tsɔ mè woe.—1 Mose 3:19.\n12. Nu kae dzɔ ɖe Adam ƒe viwo dzi?\n12 Esi Adam kple Xawa ɖu ati ma ƒe tsetse la, esia wɔe be womegadze be woanye Mawu ƒe ƒomea me tɔwo o. Mawu nya wo do goe le Eden-bɔa me, eye mɔkpɔkpɔ aɖeke meganɔ wo si be woagatrɔ ayi abɔa me o. (1 Mose 3:23, 24) Yehowa wɔ nu le dzɔdzɔenyenye me esi wòna tiatia si woawo ŋutɔwo wɔ la me tsonuwo va wo dzi. (Xlẽ 5 Mose 32:4, 5.) Esi amegbetɔ megade blibo o ta la, magate ŋu aɖe Mawu ƒe nɔnɔmewo afia le mɔ deblibo nu o. Menye ɖeko Adam bú etsɔme nyui si Mawu ɖo ɖe tame la na eɖokui ko evɔ o, ke viawo hã nyi blibomademade, nu vɔ̃ kple ku ƒe dome. (Rom. 5:12) Ena agbe tegbee nɔnɔ ƒe mɔnukpɔkpɔa bɔ eƒe dzidzimeviwo. Gawu la, Adam kple Xawa magate ŋu adzi vi deblibowo o; eye woƒe dzidzimeviwo dometɔ aɖeke hã mate ŋu adzi vi deblibo o. Esi Satana Abosam kplɔ Adam kple Xawa trae tso Mawu gbɔ vɔ la, egakpɔtɔ le amegbetɔwo blem va de asi na egbea.—Yoh. 8:44.\nTAFE LA WƆE BE AMEGBETƆ ATE ŊU AZU MAWU XƆLƆ̃\n13. Nu kae Yehowa di na amegbetɔwo?\n13 Ke hã, lɔlɔ̃ si le Mawu si na amegbetɔwo la nu metsina o. Togbɔ be Adam kple Xawa dze aglã ɖe Yehowa ŋu hã la, Yehowa di be ƒomedodo nyui nanɔ ye kple amegbetɔwo dome. Medi be ame aɖeke naku o. (2 Pet. 3:9) Eya ta, le woƒe aglãdzedzea megbe la, Mawu wɔ ɖoɖo aɖe enumake si ana wòanya wɔ na amegbetɔwo be woadzra woa kpli ye dome ɖo, evɔ mada le eya ŋutɔ ƒe dzidzenu dzɔdzɔeawo dzi o. Aleke Yehowa wɔ esiae?\n14. (a) Le Yohanes 3:16 ƒe nyaa nu la, ɖoɖo kae Mawu wɔ be yeaɖe amegbetɔwo tso nu vɔ̃ kple ku si me? (b) Biabia ka mee míate ŋu adzro kple ɖetsɔlemetɔwo?\n14 Xlẽ Yohanes 3:16. Ame siwo míakpe ava Ŋkuɖodzia la dometɔ geɖe anya mawunyakpukpui sia me nyawo nyuie. Gake biabia lae nye, Aleke Yesu ƒe vɔsa la wɔe be amegbetɔwo ate ŋu akpɔ agbe mavɔ? Amewo kpekpe dɔ tɔxɛ si wɔm míele le Ŋkuɖodzia ƒe ɣeyiɣia me, Ŋkuɖodziwɔnaa ŋutɔ kple ale si míatrɔ ayi ame siwo va wɔnaa teƒe gbɔ emegbe la ate ŋu ana mɔnukpɔkpɔ mí be míakpe ɖe ame siwo le nyateƒea dim vavã la ŋu be woase biabia vevi ma ƒe ŋuɖoɖo gɔme. Ne ame siawo va le ale si tafe la ɖe Yehowa ƒe lɔlɔ̃ kple nunya fia gɔme sem nyuie la, ate ŋu awɔ dɔ ɖe wo dzi. Tafe la ŋuti nya kawo dzie míate ŋu ahe susu ayi?\n15. Aleke Yesu to vovo na Adam?\n15 Yehowa wɔ ɖoɖo be amegbetɔ deblibo aɖe nava xe tafe la. Ehiã be amegbetɔ deblibo ma nawɔ nuteƒe na Yehowa eye wòalɔ̃ faa atsɔ eƒe agbe ana ɖe amegbetɔ siwo si mɔkpɔkpɔ aɖeke mele o la ta. (Rom. 5:17-19) Yehowa na Yesu, si nye eƒe nuwɔwɔ gbãtɔ la va zu amegbetɔ le anyigba dzi. (Yoh. 1:14) Ale Yesu va zu amegbetɔ deblibo abe ale si Adam nye ame deblibo tsã ene. Gake to vovo na Adam la, Yesu ya nɔ agbe ɖe Yehowa ƒe dzidzenuwo nu abe ale si Yehowa di tso amegbetɔ deblibowo si ene. Le dodokpɔ sesẽtɔwo kekeake gɔ̃ hã me la, Yesu mewɔ nu vɔ̃ o, eye meda le Mawu ƒe sewo dometɔ aɖeke dzi o.\n16. Nu ka tae tafe la nye nunana xɔasi aɖe ŋutɔ?\n16 Esi Yesu nye ame deblibo ta la, ate ŋu aɖe amegbetɔwo tso nu vɔ̃ kple ku si me ne eku ɖe wo ta. Eva nye ame si wokpɔ mɔ be Adam nanye hafi la pɛpɛpɛ: enye amegbetɔ deblibo, eye eɖo to Mawu hewɔ nuteƒe nɛ bliboe. (1 Tim. 2:6) Yesu va tsɔ eƒe agbe sa vɔe wònye tafe si ʋu agbe tegbee nɔnɔ ƒe mɔnukpɔkpɔ ɖi na “ame geɖewo”—ŋutsuwo, nyɔnuwo kple ɖeviwo siaa. (Mat. 20:28) Vavãe, tafe lae nye nu vevitɔ si ana tame si Mawu ɖo tso gɔmedzedzea me la nava eme. (2 Kor. 1:19, 20) Tafe la ʋu agbe tegbee nɔnɔ ƒe mɔnukpɔkpɔ ɖi na amegbetɔ wɔnuteƒewo katã.\nYEHOWA NA MƆNUKPƆKPƆ MÍ BE MÍATRƆ AVA YE GBƆ\n17. Yayra kae ate ŋu asu mía si le tafe la ta?\n17 Nu xɔasi aɖe ŋutɔe Yehowa tsɔ sa vɔe hafi woxe tafea ɖe mía ta. (1 Pet. 1:19) Amegbetɔwo xɔ asi le eŋkume ale gbegbe be elɔ̃ faa tsɔ eƒe Tenuvi la na be wòaku ɖe mía ta. (1 Yoh. 4:9, 10) Le gɔmesese aɖe nu la, Yesu va zu mía fofo ɖe Adam teƒe. (1 Kor. 15:45) Esia wɔe be Yesu te ŋu na nu si de ŋgɔ wu agbe mí; ena mɔnukpɔkpɔ su mía si be mlɔeba, míagava zu Mawu ƒe ƒomea me tɔwo. Ɛ̃, Yehowa agate ŋu axɔ amegbetɔwo ɖe eƒe ƒomea me le Yesu ƒe vɔsa la ta, evɔ mada le eƒe dzidzenu dzɔdzɔeawo dzi o. Dzidzɔ ka gbegbee nye esi wòanye be amegbetɔ wɔnuteƒewo katã nagade blibo ake? Ɣemaɣi la, ɖekawɔwɔ blibo anɔ Mawu ƒe ƒomea ƒe akpa si le dziƒo kple eƒe akpa si le anyigba dzi la dome. Mí katã míanye Mawu ƒe viwo le gɔmesese deblibo nu.—Rom. 8:21.\n18. Ɣekaɣie Yehowa anye “nuwo katã na ame sia ame”?\n18 Satana ƒe aglãdzedzea mexe mɔ na Yehowa be wòagalɔ̃ amegbetɔwo o, nenema kee mate ŋu axe mɔ na amegbetɔ madeblibowo hã be woagawɔ nuteƒe na Yehowa o. To tafe ƒe ɖoɖoa dzi la, Yehowa akpe ɖe viawo katã ŋu be woazu ame dzɔdzɔewo le mɔ deblibo nu. Bu dzidzɔ si gbegbe wòanye be agbe mavɔ nasu ame sia ame ‘si kpɔa Vi la eye wòxɔa edzi sena’ la si ŋu kpɔ. (Yoh. 6:40) Yehowa ƒe lɔlɔ̃ gã la kple eƒe nunya si ɖeke me sɔ kpli o aʋãe wòana amegbetɔwo nade blibo abe ale si wòɖoe tso gɔmedzedzea me ene. Ekema, Yehowa, mía Fofo la, anye “nuwo katã na ame sia ame.”—1 Kor. 15:28.\n19. (a) Ne míekpɔ ŋudzedze ɖe tafea ŋu la, nu kae wòle be wòaʋã mí míawɔ? (Kpɔ aɖaka si nye “ Mina Míayi Edzi Anɔ Ame Siwo Dze La Dim.”) (b) Nu bubu ka mee míadzro ku ɖe tafea ŋu le nyati si kplɔ esia ɖo me?\n19 Ne míekpɔ ŋudzedze ɖe tafea ŋu la, esia aʋã mí míawɔ nu sia nu si míate ŋui be míana ame bubuwo hã nanya nu tso yayra siwo nunana xɔasi sia ate ŋu ahe vɛ na wo ŋu. Ehiã be amewo nanya be tafea ye nye ɖoɖo si dzi Yehowa to tsɔ agbe tegbee nɔnɔ ƒe mɔnukpɔkpɔa ɖo amegbetɔwo katã ŋkume lɔlɔ̃tɔe. Gake viɖe siwo tafea he vɛ la gayi ŋgɔ wu ema. Le nyati si kplɔ esia ɖo me la, míadzro ale si Yesu ƒe vɔsaa kpɔ nya si Satana fɔ ɖe te le Eden-bɔa me hã gbɔ la me.\nMina Míayi Edzi Anɔ Ame Siwo Dze La Dim\nŊKUÐODZIA ƒe amekpegbalẽvia ye nye agbalẽvi si míemana wu le agbalẽ ɖe sia ɖe si míetana dome. Le ƒe si va yi me la, esiwo míeta la wu miliɔn 440 le gbegbɔgblɔ 530 kple edzivɔ me. Ðe ƒe sia me ƒe amekpegbalẽvia ƒe ɖe gakpɔtɔ le asiwò si nàte ŋu ama hafi Ŋkuɖodzia naɖo edzia? Ame aɖe menya nu o, ɖewohĩ esiwo gakpɔtɔ le asiwò la dometɔ ɖeka ate ŋu akpe ɖe ame aɖe si dze la ŋu be wòade Ŋkuɖodzia.—Mat. 10:11.


GBE BUBU Amharic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Dutch Estonian Eŋlisi Eʋegbe Ga German Hiligaynon Hungarian Igbo Italian Korean Lithuanian Malagasy Myanmar Polish Portuguese Romanian Sepedi Setswana Silozi Slovak Slovenian Sranantongo Swahili Tsonga Turkish Ukrainian\n“Esi mesee gbã be kudɔ lémee Dada le la, nyemexɔe se o. Metɔtɔ ale gbegbe eye menɔ bɔbɔe nam be malɔ̃ ɖe edzi be kumɔ dzie nye ma danye lɔlɔ̃a le o.”—Grace, Canada.\nNE Ðɔktawo gblɔ be kudɔ lémee ame aɖe le la, etena ɖe ƒometɔwo kple xɔlɔ̃wo siaa dzi ale gbegbe eye womenyaa ale si woawɔ nui o. Ame aɖewo tɔtɔna eye womenyana ne ɖe wòle be yewoagblɔ nyateƒea na dɔnɔa o. Ame aɖewo hã menyana ne yewoate ŋu ado dzi akpɔ yewoƒe lɔlɔ̃tɔa ƒe fukpekpe, alo ɖewohĩ ale si dɔlélea ava na wòadze abe ɖee asixɔxɔ aɖeke mele eŋu o ene la, teƒe o. Ame geɖe tsia dzi le wo ɖokui me be yewomanya nya si yewoagblɔ alo nu si yewoawɔ ne dɔnɔa va ɖo kudo nu o.\nNu kawoe wòhiã be nànya tso ale si wòle be nàwɔ nui ne dzigbãnya siawo tɔgbi do mo ɖa la ŋu? Eye aleke nàte ŋu azu ‘xɔlɔ̃ vavã,’ akɔfala, kple kpeɖeŋutɔ le nɔnɔme wɔnublanui sia me?—Lododowo 17:17.\nAle Si Míewɔa Nu Le Dzɔdzɔme Nu\nLe dzɔdzɔme nu la, míexaa nu vevie ne dɔléle sesẽ aɖe va dze míaƒe ame vevi aɖe dzi. Le ɖɔktawo gɔ̃ hã gome la, togbɔ be wokpɔnɛ dɔnɔwo kuna edziedzi hã la, ame siwo le kudɔ lém la ƒe ŋutilã me kple seselelãme nuhiahiãwo nana wotɔtɔna zi geɖe, alo womenyaa nu si woawɔ gɔ̃ hã o.\nAnɔ eme be asesẽ be wò hã nàɖu wò seselelãmewo dzi ne nèkpɔ wò ame vevi aɖe wòle veve sem. Hosa, si nye nyɔnua aɖe si le Brazil, si nɔvinyɔnu nɔ kudɔ lém la, gblɔ be: “Nu sesẽ aɖe ŋutɔe wònye be nàkpɔ ame aɖe si nèlɔ̃na vevie wòanɔ veve sem atraɖii.” Esime nuteƒewɔla Mose kpɔe anyi ƒo ɖe nɔvianyɔnu ŋu la, edo ɣli be: “Ao, [Mawu,] yɔ dɔe dzroe!”—4 Mose 12:12, 13.\nEsi wònye be mía Mawu, Yehowa, si sea veve ɖe ame nu la wɔ mí ɖe eƒe nɔnɔme nu ta la, míexaa nu vevie ne dɔléle na míaƒe ame vevi aɖe le veve sem. (1 Mose 1:27; Yesaya 63:9) Alekee Yehowa sena le eɖokui me ku ɖe amegbetɔwo ƒe fukpekpewo ŋu? Bu ale si Yesu wɔ nui la ŋu kpɔ. Eɖe nɔnɔme siwo le Fofoa si la fia le mɔ deblibo nu. (Yohanes 14:9) Esi Yesu kpɔ ame siwo dɔléle nɔ fu ɖem na la, “woƒe nu wɔ nublanui” nɛ. (Mateo 20:29-34; Marko 1:40, 41) Abe ale si míedzro eme le nyati si do ŋgɔ na esia mee ene la, esime Yesu xɔlɔ̃ Lazaro ku, eye Yesu kpɔ ale si ku gblẽ nu le ƒometɔwo kple xɔlɔ̃wo ŋui la, ete ɖe edzi vevie eye “aɖatsi ge le mo” nɛ. (Yohanes 11:32-35) Le nyateƒe me la, Biblia ƒo nu tso ku ŋu be enye futɔ eye wòdo ŋugbe be eteƒe madidi o, dɔléle kple ku maganɔ anyi o.—1 Korintotɔwo 15:26; Nyaɖeɖefia 21:3, 4.\nÐewohĩ ne èse nya gbãdziname sia be wò ame vevi aɖe le kudɔ lém la, àse le ɖokuiwò me be yeatsɔ fɔbubua ada ɖe ame aɖe dzi. Ke hã, Ðɔkta Marta Ortiz, si ŋlɔ nu tso beléle na ame siwo le kudɔ lém ŋu la, ɖo aɖaŋu sia be: “Ƒo asa na fɔbubu ame bubuwo—ɖɔktawo, dɔnɔdzikpɔlawo, alo ɖokuiwò—ɖe dɔnɔa ƒe nɔnɔmea ta. Ðeko esia ana nugɔmemasemase na mia nɔewo nado gã ɖe edzi, eye wòana miaƒe susu nadzo le nu si le vevie wu, si nye ame si le kudɔa lém ƒe nuhiahiãwo gbɔ kpɔkpɔ, la dzi.” Afɔ vevi kawoe nàte ŋu aɖe atsɔ akpe ɖe wò ame vevi si le dɔa lém la ŋu be wòate ŋu anɔ te ɖe dɔlélea kpakple nyanya be dɔlélea akplɔ ye yi ku me mlɔeba la nui?\nWò Susu Nenɔ Amea Ŋutɔ Dzi Ke Menye Dɔlélea O\nAfɔ gbãtɔ si nàɖee nye be megatsɔ susu ɖo ale si dɔlélea gblẽ nu le amea ƒe dzedzeme ŋu la dzi o, ke boŋ wò susu nenɔ ame si wònye ŋutɔŋutɔ la dzi. Aleke nàte ŋu awɔ esiae? Sarah, si nye dɔnɔdzikpɔla la gblɔ be: “Media ɣeyiɣi kpɔa foto siwo amea ɖe esime wònɔ lãmesẽ nyui me. Meɖoa toe nyuie ne ele nu ƒom tso eƒe gbe aɖe gbe ŋu. Esia kpena ɖe ŋunye nye susu nɔa ame si wònye ŋutɔŋutɔ kple nu siwo wòwɔ le agbe me la ŋu, ke menye nɔnɔme si me wòle fifia o.”\nAnne-Catherine, si hã nye dɔnɔdzikpɔla la ɖe ale si wòte ŋu wɔna eƒe susu nɔa amea ŋutɔ ŋu, ke menye ale si dɔlélea na eƒe dzedzeme trɔ ŋu o la gblɔ ale: “Menɔa dɔnɔa ƒe ŋkuwo dzi kpɔm tututu hetsɔa susu ɖoa nu siwo mate ŋu awɔ atsɔ akpe ɖe eŋu la dzi.” Agbalẽ aɖe gblɔ be: “Edzɔna zi geɖe be ne dɔléle alo afɔku aɖe gblẽ nu le míaƒe ame vevi aɖe ƒe dzedzeme ŋu la, ekpɔkpɔ ɖea fu na mí vevie ŋutɔ. Nu nyuitɔ si míawɔ le nɔnɔme siawo mee nye be míanɔ míaƒe ame vevia ƒe ŋkuwo, siwo ya metrɔna o la, dzi kpɔm tututu.”—The Needs of the Dying—A Guide for Bringing Hope, Comfort, and Love to Life’s Final Chapter.\nLe nyateƒe me la, ahiã be ame naɖu eɖokui dzi ahaɖo tame kplikpaa hafi ate ŋu awɔ esia. Georges, si nye Kristotɔ dzikpɔla aɖe si srãa kudɔlélawo kpɔ edziedzi la hã gblɔ be, “Ele be míaƒe lɔlɔ̃ na mía havia nu nasẽ wu dɔlélea ƒe ŋusẽkpɔɖeamedzi.” Ne wò susu le amea ŋutɔ dzi, ke menye dɔlélea o la, aɖe vi na wò ŋutɔ kple wò ame vevi si le dɔa lém la siaa. Yvonne, si kpɔ ɖevi siwo nɔ kansadɔ lém gbɔ la, gblɔ be, “Nyanya be yeate ŋu akpe ɖe dɔnɔawo ŋu woanya be asixɔxɔ gale yewo ŋu la akpe ɖe ŋuwò nàŋe aɖaba aƒu ale si dɔlélea gblẽ nu le woƒe dzedzeme ŋui la dzi.”\nNɔ Klalo Hena Eƒe Nyawo Sese\nAte ŋu adzɔ be ame aɖewo nanɔ hehem ɖe megbe le tete ɖe ame si ɖo kudo nu ŋu me, togbɔ be wolɔ̃e vevie hã. Nu ka tae? Wotsia dzi le wo ɖokui me be yewomanya nya si yewoagblɔ o. Ke hã, Anne-Catherine, si kpɔ xɔlɔ̃a aɖe si lé kudɔ nyitsɔ laa gbɔ la he susu yi akpa si ɖoɖoezizi hã wɔna dzi. Egblɔ be: “Menye nya siwo míegblɔna koe faa akɔ na amea o, ke boŋ nɔnɔme siwo míeɖena fiana hãe. Zikpui tsɔtsɔ anɔ anyi, tete ɖe dɔnɔa ŋu, asidodo ɖa alé eƒe asiwo, avifafa ne eɖe ale si wòle sesem le eɖokui me gblɔ—esiawo katã ɖenɛ fiana be míetsɔ ɖe le eme nɛ vavã.”\nAnɔ eme be wò ame vevi si le dɔa lém adi be yeaɖe ale si yele sesem le ye ɖokui me la agblɔ faa naneke maɣlamaɣlae. Gake zi geɖe la, eya hã kpɔnɛ dzea sii be ate ŋu ate ɖe yeƒe ame veviwo dzi ne wose nu siwo le fu ɖem na ye la, eye be wodina be yewoaƒo asa na nya mawo tɔgbi sese. Ƒometɔ kple xɔlɔ̃ siwo susui be yewole dɔnɔa ƒe nyui dim la ate ŋu anɔ asa ƒom na dzeɖoɖo kple dɔnɔa tso nya vevi siwo kae ŋu, alo anɔ eƒe dɔlélea ŋuti nyatakaka siwo wòle be wòase hafi la ɣlam ɖee. Nu kae dona tso nuwɔwɔ alea me? Ðɔkta aɖe si kpɔa kudɔlélawo gbɔ la ɖe nu me be agbagbadzedze be woaɣla nyateƒea “xɔa ŋusẽ le agbagbadzedze siwo le vevie wu, siwo nye kadodo nyuie me nɔnɔ kple ame bubuwo kpakple akɔkpekpe kple dɔlélea, la si.” Eya ta ne dɔnɔa ŋutɔ dii ko la, ele be woaɖo dze kplii faa tso eƒe nɔnɔmea kpakple ale si wòate ŋu ava dzɔ be wòaku kpuie la ŋu.\nEsime mawusubɔla siwo nɔ anyi le blema la dometɔ aɖewo dze ŋgɔ ku la, womehe ɖe megbe le woƒe dzimaɖitsitsiwo ɖeɖe gblɔ na Yehowa Mawu me o. Le kpɔɖeŋu me, esi Fia Xizkiya si xɔ ƒe 39 ɣemaɣi se be yele kuku ge la, eɖe eƒe dzimaɖitsitsiwo gblɔ. (Yesaya 38:9-12, 18-20) Nenema kee wòle be woaɖe mɔ na ame siwo le kudɔ lém la be woaɖe nuxaxa si le dzi dzi na wo le nyanya be yewoƒe agbe nu ava tso kpata la agblɔ faa. Ðewohĩ nu te ɖe wo dzi vevie le esi wokpɔe be yewomate ŋu aɖo yewoƒe taɖodzinu aɖewo, abe tsaɖiɖi yi teƒeteƒewo, ƒome ɖoɖo anyi, tɔgbui alo mama yɔviwo xɔxɔ, alo mawusubɔsubɔdɔ geɖe wu wɔwɔ ene, gbɔ o ta. Ðewohĩ woatsi dzi le wo ɖokui me be xɔlɔ̃wo kple ƒometɔwo ava ɖe wo ɖokui ɖe aga le yewo ŋu le esi woanɔ vɔvɔ̃m be yewomanya ale si yewoawɔ nui o ta. (Hiob 19:16-18) Vɔvɔ̃ na fukpekpe, ale si woƒe ŋutinuwo ava dzudzɔ dɔwɔwɔ, alo nyanya be yewoava ku kpuie ɖeɖe gɔ̃ hã ate ŋu ana nu nate ɖe wo dzi ale gbegbe.\nAnne-Catherine gblɔ be: “Ele vevie be nàɖe mɔ na dɔnɔa wòaɖe nya siwo le dzi dzi nɛ la agblɔ nyamatsomatso le enui, alo fɔmabumabui, alo vɔvɔ̃ siwo wòɖe gblɔ mabumabu nu tsɛe. Emae nye mɔ nyuitɔ si dzi nàto anya ale si tututu wòle sesem le eɖokui me, ahase eƒe didiwo, dzimaɖitsitsiwo, kple mɔkpɔkpɔwo gɔme nɛ.”\nEƒe Nuhiahiã Veviwo Nenɔ Susu Me Na Wò\nÐewohĩ ne atikewɔwɔ sesẽwo kple woƒe ŋusẽkpɔɖeamedziwo wɔe be wò zɔhɛa ƒe nɔnɔmea va nyra ɖe edzi la, ate ŋu ate ɖe dziwò ale gbegbe be nàŋlɔ eƒe nuhiahiã veviwo be. Wo dometɔ ɖekae nye eƒe gomenɔamesi be eya ŋutɔ nawɔ tiatia le nu siwo ka eyama gome.\nLe teƒe aɖewo la, ɖewohĩ ƒomea me tɔwo adze agbagba be yeakpɔ dɔnɔa ta to ale si tututu eƒe nɔnɔmea le la ɣaɣla ɖee me ale gbegbe be, woagbe mɔɖeɖe na dɔnɔa be eya ŋutɔ nawɔ nyametsotso le atike si woawɔ nɛ gome. Le teƒe bubuwo la, ɖewohĩ kuxi bubu kurae ado mo ɖa. Le kpɔɖeŋu me, Jerry, si nye dɔnɔdzikpɔla la gblɔ be, “Ɣeaɖewoɣi la, edzɔna be ame siwo va srãa dɔnɔwo kpɔ la nɔa nya siwo ku ɖe dɔnɔa ŋu la gblɔm esime wole tsitre ɖe egbɔ tututu abe ɖee mele afi ma o ene.” Le go evea siaa me la, nuwɔwɔ alea kloa bubu ɖa le dɔnɔa ŋu.\nMɔkpɔkpɔnɔamesi hã nye nuhiahiã vevi bubu. Le dukɔ siwo me atikewɔwɔ ƒe mɔnu deŋgɔwo le la, mɔkpɔkpɔnɔamesi wɔa akpa vevi aɖe le atikewɔwɔ mɔnu nyuitɔ didi me. Michelle, si na kpekpeɖeŋu dadaa le kansadɔléle ƒe fuɖeɖe nɛ zi gbɔ zi etɔ̃ sɔŋ me la, gblɔ be: “Ne Dada di be yeate dɔdamɔnu aɖe kpɔ alo yeayi aɖakpɔ ɖɔkta bibi aɖe la, mekpena ɖe eŋu le esiawo ŋuti numekukuwɔwɔ me. Meva kpɔe dze sii be mele be manɔ mɔ kpɔm be akpɔ dɔyɔyɔ enumake o, ke hã ele be maɖɔ ŋu ɖo be nyemagblɔ nya siwo aɖe dzi le eƒo o.”\nKe ne mɔkpɔkpɔ aɖeke meli be woate ŋu ada dɔa o ya ɖe? Ðo ŋku edzi be ehiã be woaɖo dze kple ame si le kudɔa lém la tso eƒe ku ŋu naneke maɣlamaɣlae. Georges, Kristotɔ dzikpɔla si ŋu míeƒo nu tso va yi la, gblɔ be: “Ele vevie ŋutɔ be woagaɣla ale si gbegbe dɔnɔa ƒe ku gogoe la ɖee o. Esia ana mɔnukpɔkpɔ dɔnɔa be wòawɔ ɖoɖo siwo hiã ahadzra ɖo ɖe eƒe kua ŋu.” Dzadzraɖo sia nana dɔnɔa sena le eɖokui me be yekpɔ nu sia nu si gbɔ wòle be yeakpɔ la gbɔ, eye eƒe dzi adze eme be yeƒe ku mava zu agba ɖe ame bubuwo dzi o.\nEnye nyateƒe be nya siawo me dzodzro mele bɔbɔe o. Gake nuƒoƒo tso nu siawo ŋu naa mɔnukpɔkpɔ tɔxɛ ame be wòaɖe eƒe seselelãme detowo agblɔ faa naneke maɣlamaɣlae. Ame si ɖo kudo nu adi be yeadzra mia kplii dome masɔmasɔwo ɖo, aɖe kuku, alo abia tsɔtsɔke. Ame nɔewo dome dzeɖoɖo faa alea ate ŋu awɔe be ƒomedodo kplikplikpli ava nɔ mia kplii dome wu tsã.\nAkɔfafa Na Amea Le Eƒe Ŋkeke Mamlɛawo Me\nAleke nàte ŋu afa akɔ na ame aɖe si ɖo kudo nu? Ðɔkta Ortiz, si ƒe nya míegblɔ va yi la, gblɔ be: “Miɖe mɔ na dɔnɔa wòagblɔ eƒe didi mamlɛawo. Milé to ɖe eƒe nyawo ŋu nyuie. Ne anya wɔ la, midze agbagba miawɔ eƒe didiwo dzi nɛ. Ne manya wɔ o la, mito nyateƒe nɛ.”\nLe gaƒoƒo siawo me la, ɖewohĩ ame si ɖo kudo nu la adi vevie be yeaƒo nu kple ame siwo le vevie nɛ le agbe me wu la wu tsã. Georges, si ŋu míeƒo nu tso va yi la, gblɔ be, “Mikpe ɖe dɔnɔa ŋu wòaƒo nu kpli wo, ne woƒe dzeɖoɖoa anɔ kpuie le esi ŋusẽ le vɔvɔm le dɔnɔa ŋu ta gɔ̃ hã.” Ne telefon dzie woaɖo dzea le gɔ̃ hã la, esia naa mɔnukpɔkpɔ wo be woade dzi ƒo na wo nɔewo ahado gbe ɖa ɖekae. Christina, si nye Canadatɔ aɖe si ƒe ame vevi etɔ̃ ku ɖe wo nɔewo yome la, gblɔ be, “Zi ale si wole tetem ɖe woƒe kuɣi ŋu la, zi nenemae wohiãna gbedodoɖa ɖekae kple wo nɔvi Kristotɔwo.”\nÐe wòle be nàvɔ̃ na avifafa le wò ame vevi si ɖo kuɖo nu la ŋkumea? Ao. Ne efa avi la, mɔnukpɔkpɔe nye ema nam nèle wò zɔhɛ si ɖo kudo nu la be wòazu wò akɔfala. Agbalẽ aɖe gblɔ be: “Enye nu si wɔa dɔ ɖe ame dzi vevie be ame si ɖo kudo nu la nafa akɔ na ame, eye dɔnɔa bua esia mɔnukpɔkpɔ xɔasi aɖe ŋutɔ.” (The Needs of the Dying) Ne ame sia si ame bubuwo lé be na ʋuu la ŋutɔ hã va le akɔ fam na ame bubuwo la, esia nana wòkpɔnɛ dzea sii be yenye xɔlɔ̃, vifofo, alo vidada si tsɔa ɖe le eme na ame.\nÐewohĩ nanewo ate ŋu axe mɔ na wò be mànɔ wò ame vevia si ɖo kudo nu la gbɔ hafi wòaku o. Ke hã, ne èdzɔ be ète ŋu le egbɔ le ɣeyiɣi mawo me, eɖanye le kɔdzi alo le aƒe me o, la, dze agbagba nàlé eƒe asi ɖe asi va se ɖe esime wòamia nu. Ɣeyiɣi mamlɛ siawo nye mɔnukpɔkpɔ na wò be nàɖe seselelãme siwo ƒãa hafi nàɖe wo gblɔ la agblɔ na wò ame vevi si ɖo kudo nu la. Ne wɔna vɔ le amea ŋu kura gɔ̃ hã la, megana esia naxe mɔ na wò be nàdo kpo babayi dodo nɛ ahaɖe wò lɔlɔ̃ kple mɔkpɔkpɔ be yeagava kpɔe ake le tsitretsitsia me agblɔ nɛ o.—Hiob 14:14, 15; Dɔwɔwɔwo 24:15.\nNe èwɔ ɣeyiɣi mamlɛ siawo ŋu dɔ le mɔ nyuitɔ nu la, àƒo asa na fɔbuameɖokui ƒe seselelãmewo emegbe. Le nyateƒe me la, ɣeyiɣi mawo siwo me nu tena ɖe ame dzi vevie le la ate ŋu ava nye esiwo ŋu bubu ate ŋu ahe akɔfafa vae na wò le etsɔ me. Ne èwɔ esiawo katã la, aɖee afia be yenye xɔlɔ̃ vavã “le hiã me.”—Lododowo 17:17.\nNe wò susu le amea ŋutɔ dzi, ke menye dɔlélea o la, aɖe vi na wò ŋutɔ kple wò ame vevi si le dɔa lém la siaa\nNane Si Nana Wodea Bubu Dɔnɔ Ƒe Gomenɔamesiwo Ŋu\nLe dukɔ geɖewo me la, wodzea agbagba be woade bubu gome si le dɔnɔ si be wòaku le ŋutifafa kple bubu me la ŋu. Dɔnɔ ƒe didiwo le atikewɔwɔ me ŋuti nuŋlɔɖi wɔwɔ da ɖi nye kpekpeɖeŋunu vevi aɖe ŋutɔ le bubudede dɔnɔwo ƒe gomenɔamesiwo ŋu me, eye wònana hã be woaɖe mɔ na wo be woaku le aƒe me loo, alo le dɔnɔdzikpɔƒe.\nAkpa vevi siwo dɔnɔ ƒe didiwo le atikewɔwɔ me ŋuti nuŋlɔɖi wɔnae nye:\n• Ana dzeɖoɖo ƒe kadodo nyui nanɔ ɖɔktawo kple ƒometɔwo dome\n• Ana ƒomea navo tso nyametsotso sesẽwo wɔwɔ me\n• Eɖea atikewɔwɔ siwo mehiã o, esiwo wɔwɔ sesẽ, esiwo xɔasi, kple esiwo dɔnɔa madi o, la ƒe hloloetsotso dzi kpɔtɔ\nDɔnɔ ƒe didiwo le atikewɔwɔ me ŋuti nuŋlɔɖi alɔ nyatakaka siwo gbɔna ɖe eme:\n• Ame si nye ameteƒenɔla le atikewɔnyawo me ƒe ŋkɔ\n• Atikewɔmɔnu siwo nàdi be woazã na ye kple esiwo màdi o ne eva dzɔ be womate ŋu awɔ naneke le wò nɔnɔmea ŋu o\n• Ne anya wɔ la, ɖɔkta si nya nu tso tiatia siwo nèwɔ ŋu la ƒe ŋkɔ\nNa wò susu nanɔ ame si wònye ŋutɔŋutɔ kple nu siwo wòwɔ le agbe me la ŋu, ke menye nɔnɔme si me wòle fifia o


Gɔmesese Kae Le Aƒetɔ Ƒe Fiẽnuɖuɖua Ŋu Na Wò?\nGbetakpɔxɔ—Tata Si Míesrɔ̃na | February 15, 2003\nGBE BUBU Albanian Amerika Tokunɔgbe Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Fijian Finnish Franse Ga Georgian German Greenlandic Haitian Creole Hiligaynon Hungarian Igbo Indonesian Italian Japanese Kazakh Kirghiz Korean Latvian Lithuanian Malagasy Malayalam Mizo Moore Myanmar Norwegian Ossetian Papiamento (Aruba) Papiamento (Curaçao) Persian Polish Portuguese Rarotongan Romanian Samoan Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tatar Thai Tongan Tsonga Turkish Ukrainian Urdu Vietnamese\n“Amesi ke ɖua abolo sia, alo noa nu le Aƒetɔ la ƒe kplu sia nu madzemadze la, aɖi fɔ le Aƒetɔ la ƒe ŋutilã kple ʋu la ŋuti.”—KORINTOTƆWO I, 11:27.\n1. Wɔna kae nye vevitɔ kekeake si ŋu wowɔ ɖoɖo ɖo le ƒe 2003 me, eye aleke wòdze egɔmee?\nWOAWƆ wɔna vevitɔ kekeake si ŋu wowɔ ɖoɖo ɖo le ƒe 2003 me la le April 16 lia dzi le ɣeɖoto megbe. Yehowa Ðasefowo akpe ta ɣemaɣi aɖu Yesu Kristo ƒe ku ƒe Ŋkuɖodzia. Abe alesi wòdze le nyati si do ŋgɔ mee ene la, Yesu ɖo azã sia, si wogayɔna be Aƒetɔ ƒe Fiẽnuɖuɖu la, anyi esi eya kple eƒe apostoloawo ɖu Ŋutitotoŋkekenyuia vɔ le Nisan 14, ƒe 33 M.Ŋ. me. Ŋkuɖodzia ƒe kpɔɖeŋunuawo siwo nye abolo maʋamaʋãa kple wein dzĩ la tsi tre ɖi na Kristo ƒe ŋutilã si ŋu nuvɔ̃ mele o kple eƒe ʋu si wòkɔ ɖi—si nye vɔsa si ɖeɖeko ate ŋu aɖe ameƒomea tso nuvɔ̃ kple ku si ƒe dome míenyi la me.—Romatɔwo 5:12; 6:23.\n2. Nuxlɔ̃ame kae woŋlɔ ɖe Korintotɔwo I, 11:27?\n2 Ele be amesiwo ɖua Ŋkuɖodzia ƒe kpɔɖeŋunuawo la naɖui le mɔ si dze nu. Apostolo Paulo na esia me kɔ esime wòŋlɔ agbalẽ ɖo ɖe Kristotɔ siwo nɔ blema Korinto, afisi womenɔ Aƒetɔ ƒe Fiẽnuɖuɖua ɖum le le mɔ si dze nu o. (Korintotɔwo I, 11:20-22) Paulo ŋlɔ bena: “Amesi ke ɖua abolo sia, alo noa nu le Aƒetɔ la ƒe kplu sia nu madzemadze la, aɖi fɔ le Aƒetɔ la ƒe ŋutilã kple ʋu la ŋuti.” (Korintotɔwo I, 11:27) Nya mawo gɔme ɖe?\nAme Aɖewo Ðui Madzemadzee\n3. Aleke Korinto Kristotɔ geɖe wɔ nui le Aƒetɔ ƒe Fiẽnuɖuɖu ƒe azã la ɖuƒee?\n3 Korinto Kristotɔ geɖewo ɖua Ŋkuɖodzia madzemadzee. Mama nɔ wo dome, eye hena ɣeyiɣi aɖe ya teti la, wo dometɔ aɖewo tsɔa woƒe fiẽnuɖuɖu ɖe asi va ɖuna doa ŋgɔ na kpekpea alo ne kpekpea le edzi yim eye woɖua nu noa nu wògbɔa eme zi geɖe. Womenɔ ŋudzɔ le susu me alo gbɔgbɔ me o. Esia na ‘woɖi fɔ le Aƒetɔ la ƒe ŋutilã kple ʋu la ŋuti.’ Dɔ wua amesiwo meɖu nu fiẽ ma o la eye woƒe susu menɔa wɔnaa ŋu o. Ẽ, ame geɖe ɖui bubumademade eŋui eye womese vevienyenye si le eŋu hã gɔme keŋkeŋ o. Eyata mewɔ nuku o be wohe ʋɔnudɔdrɔ̃ va wo ɖokui dzii!—Korintotɔwo I, 11:27-34.\n4, 5. Nukatae ɖokuimedzodzro le vevie na amesiwo ɖua Ŋkuɖodzia ƒe kpɔɖeŋunuawo?\n4 Ne Ŋkuɖodzia le aƒe tum ƒe sia ƒe la, ɖokuimedzodzro le vevie na amesiwo ɖua kpɔɖeŋunuawo. Be woate ŋu akpɔ gome le hame nuɖuɖu sia me alesi dze la, ele be woanɔ gbɔgbɔmelãmesẽ nyui me. Amesiame si made bubu Yesu ƒe vɔsa ŋu o eye wòado vloe gɔ̃ hã la adze afɔku si nye be ‘woatsrɔ̃e ɖa le Mawu ƒe amewo dome,’ abe alesi ko wòdzɔna ɖe Israel-vi si ŋu mekɔ o hafi wòɖu akpedavɔsalã la dzi ene.—Mose III, 7:20; Hebritɔwo 10:28-31.\n5 Paulo tsɔ Ŋkuɖodzia sɔ kple hame nu si woɖuna le blema Israel. Eƒo nu tso nua ɖula siwo kpɔa gome le eme kple Kristo la ŋu hegblɔ be: “Miate ŋu ano Aƒetɔ la ƒe kplu, agano gbɔgbɔ vɔ̃wo ƒe kplu hã o; miate ŋu akpɔ gome le Aƒetɔ la ƒe kplɔ̃ ŋuti, agakpɔ gome le gbɔgbɔ vɔ̃wo ƒe kplɔ̃ ŋuti hã o.” (Korintotɔwo I, 10:16-21) Ne ame aɖe si ɖua Ŋkuɖodzi ƒe kpɔɖeŋunuawo wɔ nuvɔ̃ gã aɖe la, ele be wòaʋu esia me na Yehowa ahabia gbɔgbɔmekpekpeɖeŋu tso hamea me ame tsitsiwo gbɔ. (Lododowo 28:13; Yakobo 5:13-16) Ne etrɔ dzime nyateƒe heɖe dzimetɔtrɔ ƒe nɔnɔmewo fia la, ekema manɔ eɖum madzemadzee o.—Luka 3:8.\nŊkuɖodzia Yiyi abe Nuteƒekpɔla Siwo Dea Bubu Nu Ŋu Ene\n6. Amekawo koe Mawu na mɔnukpɔkpɔe be woaɖu Aƒetɔ ƒe Fiẽnuɖuɖua ƒe kpɔɖeŋunuawo?\n6 Ðe wòle be amesiwo le nyui wɔm na Kristo nɔvi ame 144,000 me tɔ susɔeawo fifia naɖu Aƒetɔ ƒe Fiẽnuɖuɖua ƒe kpɔɖeŋunuawoa? (Mateo 25:31-40; Nyaɖeɖefia 14:1) Ao. Amesiwo wotsɔ gbɔgbɔ kɔkɔea si ami na be woanye “Kristo ƒe hadomenyilawo” la koe Mawu na mɔnukpɔkpɔ mae. (Romatɔwo 8:14-18; Yohanes I, 2:20) Ekema ɖoƒe kae li na amesiwo kpɔa mɔ be yewoava nɔ agbe tegbee le xexeame katã ƒe paradiso me le Fiaɖuƒea te? (Luka 23:43; Nyaɖeɖefia 21:3, 4) Esi womenye Yesu ƒe hadomenyila siwo si dziƒomɔkpɔkpɔ le o ta la, woyia Ŋkuɖodzia abe nuteƒekpɔla siwo dea bubu nu ŋu ene.—Romatɔwo 6:3-5.\n7. Nukatae ƒe alafa gbãtɔ me Kristotɔwo nya be ele be yewoaɖu Ŋkuɖodzinuawo?\n7 Wotsɔ gbɔgbɔ kɔkɔea si ami na ƒe alafa gbãtɔ me Kristotɔ vavãwo. Wo dometɔ geɖe te ŋu zã gbɔgbɔa ƒe nunanaawo dometɔ ɖeka alo geɖe, si ƒe ɖee nye aɖe yeye gbɔgblɔ. Eyata masesẽ na ame mawo kura be woanyae be wotsɔ gbɔgbɔ si ami na yewo eye be ele be yewoaɖu Ŋkuɖodzia ƒe kpɔɖeŋunuawo o. Gake le míaƒe ɣeyiɣia me la, nya siwo tso gbɔgbɔ me siwo dzi woate ŋu anɔ te ɖo anya nusia dometɔ aɖee nye: ‘Ame alesi nu Mawu ƒe gbɔgbɔ kplɔna la, woawo la, mawuviwo wonye. Elabena miexɔ kluvigbɔgbɔ, bene miaganɔ vɔvɔ̃m o; ke vinyenyegbɔgbɔ la boŋ miexɔ, esi me miedo ɣli le be: “Aba, Fofo!”’—Romatɔwo 8:14, 15.\n8. Amekawoe “lu” kple ‘gbe wuwlui’ siwo woyɔ le Mateo ta 13 la tsi tre ɖi na?\n8 Esi ƒe alafawo va nɔ yiyim la, amesiamina vavãwo va tsi abe “lu” ene le ‘gbe wuwluiwo,’ alo aʋatso Kristotɔwo, dome. (Mateo 13:24-30, 36-43) Tso ƒe 1870-awo me la, “lu” la va nɔ dzedzem nyuie, eye le ƒe aɖewo megbe la, wogblɔ na Kristotɔ dzikpɔla amesiaminawo be: “Hamemegãwo . . . naɖoe ŋkume na amesiwo va kpe ta [na Ŋkuɖodzia] be,—(1) woaxɔ [Kristo ƒe] ʋu la dzi ase; eye (2) woatsɔ wo ɖokui ana Aƒetɔ la kple eƒe subɔsubɔdɔa, va ɖo ku me gɔ̃ hã. Ekema woakpe amesiwo katã ɖo tame kplikpaa alea eye wotsɔ wo ɖokui na la be woawɔ ɖeka aɖu Aƒetɔ ƒe kuzã la.”—Studies in the Scriptures, Babla VI, The New Creation, axa 473. *\n“Alẽ Bubuwo” Didi\n9. Aleke wokɔ amesiwo “ameha gã” la nye mee le ƒe 1935 me, eye aleke numekɔkɔ sia kpɔ ŋusẽ ɖe amesiwo nɔa Ŋkuɖodzinuawo ɖum tsã la dzii?\n9 Le ɣeyiɣi aɖe megbe la, Yehowa ƒe habɔbɔa trɔ susu ɖe ame bubuwo ŋu tsɔ kpe ɖe Kristo yomedzela amesiaminawo ŋu. Nu ɖedzesi aɖe si teƒe wokpɔ le go sia me la dzɔ le ƒe 1930-awo ƒe domedome. Do ŋgɔ na ema la, Mawu ƒe amewo bua Nyaɖeɖefia 7:9 me “ameha gã” la be wonye amesiaminawo ƒe ha bubu siwo awɔ ɖeka kple amesiamina 144,000 si woafɔ ɖe tsitre la le dziƒo—abe ŋugbetɔŋunɔlawo alo Kristo ƒe ŋugbetɔ ƒe zɔhɛwo ene. (Psalmo 45:15, 16; Nyaɖeɖefia 7:4; 21:2, 9) Gake le May 31, 1935 dzi, le dutoƒonuƒo aɖe si woƒo le Yehowa Ðasefowo ƒe nutome gã takpekpe aɖe me le Washington, D.C., U.S.A. me la, woɖe eme le Ŋɔŋlɔawo nu be “ameha gã” la ku ɖe ‘alẽ bubu’ siwo le agbe le nuwuɣia me la ŋu. (Yohanes 10:16) Le takpekpe ma megbe la, ame aɖewo siwo ɖua Ŋkuɖodzia ƒe kpɔɖeŋunuawo tsã la dzudzɔ eɖuɖu elabena wokpɔe dze sii be anyigba dzi mɔkpɔkpɔe le yewo si, menye dziƒomɔkpɔkpɔ o.\n10. Nya kae nàgblɔ le ‘alẽ bubuawo,’ siwo li egbea la ƒe mɔkpɔkpɔ kple agbanɔamedziwo ŋu?\n10 Tso ƒe 1935 me koŋue wote amesiwo ava zu ‘alẽ bubuawo,’ siwo xɔ tafea dzi se hetsɔ wo ɖokui ɖe adzɔgbee na Mawu, eye wokpea asi ɖe “alẽha sue” si wosi ami na ŋu le Fiaɖuƒegbeƒãɖeɖedɔa me la, didi. (Luka 12:32) Alẽ bubu siawo kpɔa mɔ be yewoanɔ agbe tegbee le anyigba dzi, ke hã woɖi Fiaɖuƒe hadomenyila siwo susɔ egbea la le go bubuawo katã me. Abe alesi wònɔ le amedzrovi siwo nɔ Israel siwo de ta agu na Yehowa hebɔbɔ ɖe eƒe Sea te gome ene la, alẽ bubuawo, siwo li egbea hã xɔa Kristotɔ ƒe agbanɔamedziwo, abe gbeƒãɖeɖe nyanyuia aduadu kple gbɔgbɔ me Israel la me tɔwo ene. (Galatiatɔwo 6:16) Gake abe alesi amedzrovi aɖeke mate ŋu ava zu Israel-fia alo nunɔla o ene la, nenema kee alẽ bubu sia me tɔ aɖeke hã mate ŋu aɖu fia le dziƒo Fiaɖuƒea me alo anye nunɔla o.—Mose V, 17:15.\n11. Nukata ŋkeke si dzi ame aɖe ɖe adzɔgbe ate ŋu akpɔ ŋusẽ ɖe eƒe mɔkpɔkpɔ dzi?\n11 Eyata tso ƒe 1930-awo me la, eme va nɔ kɔkɔm be wotia dziƒoyilawo xoxo. Ƒe geɖewoe nye sia la, alẽ bubuawo, siwo kpɔa mɔ be yewoanɔ anyigba dzi la, dimee wole. Ne amesiamina aɖe megava wɔ nuteƒe o la, anɔ eme be amesi subɔ Mawu nuteƒewɔwɔtɔe ɣeyiɣi didi aɖe abe alẽ bubuawo me tɔ ene ye woatsɔ aɖo amesi ge le ame 144,000 dome la teƒe.\nNusitae Ame Aɖewo Bui Vodadatɔe be Dziƒomɔkpɔkpɔ Le Yewo Si\n12. Nɔnɔme kawo mee wòle be ame aɖe nadzudzɔ Ŋkuɖodzia ƒe kpɔɖeŋunuawo ɖuɖu le, eye nukatae?\n12 Kristotɔ amesiaminawo ka ɖe edzi bliboe be woyɔ yewo be yewoava dziƒo. Gake ne ame aɖewo siwo si dziƒoyɔyɔ sia mele o nɔa Ŋkuɖodzia ƒe kpɔɖeŋunuawo ɖum ya ɖe? Fifia si wonya be dziƒoyiyi ƒe mɔkpɔkpɔa mele yewo si kura o la, woƒe dzitsinya aƒoe ɖe wo nu be woadzudzɔ eɖuɖu godoo. Mawu makpɔ ŋudzedze ɖe amesi le eɖokui ɖem fia abe amesi woyɔ be wòava nye fia kple nunɔla le dziƒo ene esime wònya nyuie be womeyɔ ye o la ŋu o. (Romatɔwo 9:16; Nyaɖeɖefia 20:6) Yehowa wu Lewi-vi Korax le esi nɔƒe gã didi na wòdi be yeaxɔ Aron-ƒomea ƒe nunɔlanyenyea ta. (Mose II, 28:1; Mose IV, 16:4-11, 31-35) Ne Kristotɔ aɖe va kpɔe dze sii be yenɔa Ŋkuɖodzinuawo ɖum madzemadzee la, ele be wòadzudzɔ eɖuɖu ahado gbe ɖa ɖokuibɔbɔtɔe be Yehowa natsɔe akee.—Psalmo 19:14.\n13, 14. Nukata ame aɖewo awɔ vodada asusui be woyɔ yewo na dziƒogbenɔnɔ?\n13 Nukatae ame aɖewo abui vodadatɔe be woyɔ yewo hena dziƒoyiyi? Woƒe kpeɖeŋutɔ ƒe ku alo afɔku bubu aɖe ate ŋu ana agbenɔnɔ le anyigba dzi magadzɔ dzi na wo o. Alo woadi be etsɔme mɔkpɔkpɔ si le yewo xɔlɔ̃ vevi aɖe si gblɔ be Kristotɔ amesiamina yenye si la ke nanɔ yewo hã si. Le nyateƒe me la, Mawu mede dɔ asi na ame aɖeke be wòanɔ mɔnukpɔkpɔ sia nam amewo o. Eye mesia ami na Fiaɖuƒea ƒe hadomenyilawo to nana be woanɔ gbeɖiɖi aɖewo sem atsɔ aɖo kpe edzii me o.\n14 Alakpasubɔsubɔ ƒe nukpɔsusu si nye be ame nyuiwo katã ayi dziƒo la ate ŋu ana ame aɖewo nabui be woyɔ yewo hena dziƒoyiyi. Le esia ta ehiã be míanɔ ŋudzɔ be nukpɔsusu gbegblẽ siwo nɔ mía si va yi kple nu bubuwo nagakpɔ ŋusẽ ɖe mía dzi o. Le kpɔɖeŋu me, ame aɖewo ate ŋu abia wo ɖokui be: ‘Ðe mezãa atike aɖewo siwo kpɔa ŋusẽ ɖe nye seselelãme dzia? Ðe menye amesi dzi nu wɔa dɔ ɖo vevie si ate ŋu ana mabu nuwo ŋu vodadatɔea?’\n15, 16. Nukatae ame ʋɛ aɖewo ate ŋu asusu vododatɔe be yewonye amesiaminawo?\n15 Ame ʋɛ aɖewo ate ŋu abia wo ɖokui be: ‘Ðe media ŋkɔxɔxɔa? Ðe ŋusẽ nɔƒe nɔnɔ dzroam vevie fifia alo wòdzroam be mava nye Kristo ƒe hadomenyilawo dometɔ ɖeka le etsɔmea?’ Esime woyɔ Fiaɖuƒea domenyilawo le ƒe alafa gbãtɔ me la, menye wo katãe nɔ agbanɔamedzinɔƒewo le hamea me o. Eye amesiwo si dziƒoyɔyɔ le la media ŋkɔxɔxɔ alo ƒoa adegbe le amesiaminanyenye ŋu o. Woɖea ɖokuibɔbɔ si wokpɔa mɔ be amesiwo si “Kristo ƒe tamesusu” le naɖe afia la fiana.—Korintotɔwo I, 2:16.\n16 Ame aɖewo aƒo nya ta be woyɔ yewo hena dziƒoyiyi elabena Biblia me sidzedze gbogbo aɖewo su yewo si. Gake gbɔgbɔ tsɔtsɔ asi amii na ame menaa gɔmesese tɔxɛ aɖe sua ame si o, elabena eva hiã be Paulo nagafia nu ahaɖo aɖaŋu na amesiamina aɖewo. (Korintotɔwo I, 3:1-3; Hebritɔwo 5:11-14) Ðoɖo le Mawu si si dzi wòtona naa gbɔgbɔmenuɖuɖu eƒe amewo katã. (Mateo 24:45-47) Eyata ame aɖeke negabu be Kristotɔ amesiaminanyenye ana nunya si de ŋgɔ wu amesiwo si anyigba dzi nɔnɔ ƒe mɔkpɔkpɔ le la ye o. Menye Ŋɔŋlɔawo me nyabiabiawo ŋuɖoɖo nyuie, ɖaseɖiɖi, kple Biblia me nuƒowo ƒoƒo ye ɖenɛ fiana be wotsɔ gbɔgbɔ si ami na ame o. Kristotɔ siwo si anyigba dzi mɔkpɔkpɔ le la hã dzea agbagba le go siawo me.\n17. Nuka dzie gbɔgbɔ la ƒe ameyɔyɔ nɔ te ɖo, eye ameka gbɔe wòtsona?\n17 Ne haxɔsetɔ aɖe bia nya ku ɖe dziƒoyɔyɔa ŋu la, hamemegã alo Kristotɔ tsitsi bubu aɖe ate ŋu adzro nyaa me kplii. Gake ame aɖeke mate ŋu awɔ nyametsotso sia na ame bubu o. Mahiã be amesi si yɔyɔ sia le ŋutɔŋutɔ la nabia ame bubu aɖe ne mɔkpɔkpɔ sia le ye si o. “Wogbugbɔ [amesiaminawo] dzi, menye tso dzidzi gbegblẽ me o, ke boŋ tso dzidzi magblẽmagblẽ me heto Mawu ƒe nya gbagbe, si nɔa anyi tegbetegbe la me.” (Petro I, 1:23) Mawu toa eƒe gbɔgbɔ kple Nya la dzi ƒãa ‘dzidzi’ si naa amea zua “nuwɔwɔ yeye,” si si dziƒoyiyi ƒe mɔkpɔkpɔ le la ɖe eme. (Korintotɔwo II, 5:17) Eye Yehowae wɔa tiatia la. Gbɔgbɔ tsɔtsɔ asi ami na amee “metso amesi le lɔlɔ̃m alo amesi le du sim la gbɔ o, ke etso Mawu . . . gbɔ boŋ.” (Romatɔwo 9:16) Eyata aleke ame awɔ aka ɖe edzi be woyɔ ye na dziƒoyiyi?\nNusitae Woka Ðe Edzi\n18. Aleke Mawu ƒe gbɔgbɔ la ɖia ɖase kpena ɖe amesiaminawo ƒe gbɔgbɔ ŋui?\n18 Mawu ƒe gbɔgbɔa ƒe ɖaseɖiɖi nana Kristotɔ amesiaminawo kana ɖe edzi be dziƒomɔkpɔkpɔ le yewo si. Paulo ŋlɔ bena: “Vinyenyegbɔgbɔ la . . . miexɔ, esi me miedo ɣli le be: Aba, Fofo! Gbɔgbɔ la ŋutɔ ɖia ɖase kpena ɖe míaƒe gbɔgbɔ la ŋu bena, mawuviwo míenye. Ke ne viwo míenye la, ekema domenyilawo hã míenye: Mawu ƒe domenyilawo kple Kristo ƒe hadomenyilawo, ne ele ale bena, míekpe fu kplii, bene mía ŋuti nakɔ hã kplii.” (Romatɔwo 8:15-17) Le gbɔgbɔ kɔkɔea ƒe ŋusẽkpɔɖeamedzi me la, gbɔgbɔa, alo amesiaminawo ƒe nɔnɔme vevitɔ ƒonɛ ɖe wo nu be woaxɔ nusi Ŋɔŋlɔawo gblɔ ku ɖe Yehowa ƒe gbɔgbɔmeviwo ŋu la na wo ɖokui be eku ɖe yewo ŋu. (Yohanes I, 3:2) Mawu ƒe gbɔgbɔa nana wosenɛ le wo ɖokui me be viwo yewonye eye wòdea dzo wo me ɖe mɔkpɔkpɔ tɔxɛ aɖe ŋu. (Galatiatɔwo 4:6, 7) Ẽ, agbe mavɔ nɔnɔ le anyigba dzi abe amegbetɔ deblibo ene le ƒometɔwo kple xɔlɔ̃wo dome avivi ŋutɔ, gake menye emae nye mɔkpɔkpɔ si Mawu na wo o. To Mawu ƒe gbɔgbɔa dzi la, etu dziƒomɔkpɔkpɔ sẽŋu aɖe ɖo ɖe wo me ale gbegbe be wolɔ̃ faa be yewoatsɔ anyigba dzi nu dodzidzɔnamewo kple mɔkpɔkpɔwo katã asa vɔe.—Korintotɔwo II, 5:1-5, 8; Petro II, 1:13, 14.\n19. Akpa kae nubabla yeyea wɔna le Kristotɔ amesiaminawo ƒe agbenɔnɔ me?\n19 Kakaɖedzi le Kristotɔ amesiaminawo si ɖe woƒe dziƒomɔkpɔkpɔa, be woxɔ yewo ɖe nubabla yeyea me, ŋu vevie. Yesu ƒo nu tso eŋu esime wòɖo Ŋkuɖodzia anyi hegblɔ be: “Kplu sia enye nubabla yeye le nye ʋu me, si wokɔ ɖe anyi le mia ta.” (Luka 22:20) Amesiwo wɔ ɖeka le nubabla sia mee nye Mawu kpakple amesiaminawo. (Yeremya 31:31-34; Hebritɔwo 12:22-24) Yesu enye domenɔla la. Menye Yudatɔwo ɖeɖe domee wotia amewo tsoe na nubabla yeyea, si Kristo ƒe ʋu si wòkɔ ɖi na wòte dɔwɔwɔ la, tsoe hena Yehowa ƒe ŋkɔ eye wowɔ wo Abraham ƒe “dzidzime” la ƒe akpa aɖe o, ko boŋ tso dukɔwo hã mee. (Galatiatɔwo 3:26-29; Dɔwɔwɔwo 15:14) “Nubabla mavɔ” sia ana woafɔ gbɔgbɔ me Israel-viwo katã yi ɖe makumakugbenɔnɔ me le dziƒo.—Hebritɔwo 13:20.\n20. Nubabla ka mee woxɔa amesiaminawo ɖo kple Kristo?\n20 Amesiaminaawo ka ɖe woƒe mɔkpɔkpɔa dzi. Woxɔ wo ɖe nubabla bubu me, si nye nubabla hena Fiaɖuƒe. Yesu gblɔ le woƒe dziɖuɖu kple eya Kristo ŋu be: “Miawo la miedo dzi nɔ anyi kplim le nye tetekpɔwo me; eye nye la mele fiaɖuƒe ɖom ɖi na mi, abe alesi Fofonye hã ɖoe ɖi nam ene.” (Luka 22:28-30) Nubabla sia si le Kristo kple ehati fiawo dome la anɔ anyi tegbee.—Nyaɖeɖefia 22:5.\nŊkuɖodziɖuɣia—Ɣeyiɣi Dodzidzɔname Aɖee\n21. Aleke míawɔ Ŋkuɖodzia ƒe ɣeyiɣi naɖe vi gbogbotɔ kekeake na mí?\n21 Dzidzɔ geɖe nɔa Ŋkuɖodziɖuɣia me. Míate ŋu akpɔ viɖe tso Biblia xexlẽ ƒe ɖoɖo si wowɔ na ɣeyiɣi sia me. Vevietɔ la, enye ɣeyiɣi nyui aɖe na gbedodoɖa, na ŋugbledede le Yesu ƒe anyigba dzi gbenɔnɔ kple ku ŋu, kple gomekpɔkpɔ le Fiaɖuƒe gbeƒãɖeɖedɔa me. (Psalmo 77:13; Filipitɔwo 4:6, 7) Azãa ŋutɔ ɖoa ŋku lɔlɔ̃ si Mawu kple Kristo ɖe fia le Yesu ƒe tafevɔsaa gome dzi na mí. (Mateo 20:28; Yohanes 3:16) Ðoɖo sia naa mɔkpɔkpɔ kple akɔfafa mí eye ele be wòado ŋusẽ míaƒe tameɖoɖo be míayi edzi anɔ agbe abe Kristo ene. (Mose II, 34:6; Hebritɔwo 12:3) Ele be Ŋkuɖodzia nado ŋusẽ mí hã be míawɔ míaƒe adzɔgbeɖeɖe abe Mawu subɔlawo ene dzi ade goe ahanye Via lɔlɔ̃a yomedzela wɔnuteƒewo.\n22. Nukae nye Mawu ƒe nunana gãtɔ kekeake na ameƒomea, eye mɔ siwo nu míaɖee afia le be míekpɔ ŋudzedze ɖe eŋu dometɔ ɖeka ɖe?\n22 Nunana nyui kawo gbegbee nye si Yehowa na mí! (Yakobo 1:17) Eƒe Nya la fiaa mɔ mí, eƒe gbɔgbɔa kpena ɖe mía ŋu, eye agbe mavɔ ƒe mɔkpɔkpɔ le mía si. Nu gãtɔ kekeake si Mawu na mí enye vɔ si Yesu sa ɖe amesiaminawo kple amesiwo katã xɔ edzi se la ƒe nuvɔ̃wo ta. (Yohanes I, 2:1, 2) Eyata gɔmesese ka gbegbee le Yesu ƒe kua ŋu na wò? Ðe nànɔ amesiwo ɖea ŋudzedzekpɔkpɔ fiana ɖe eŋu dome to ƒuƒoƒo kpli wo le April 16, 2003, dzi le ɣeɖoto megbe, le Aƒetɔ ƒe Fiẽnuɖuɖu ƒe azã la ɖuɖu mea?\n^ mm. 8 Yehowa Ðasefowoe ta wo, gake womegale wo tam fifia o.\n• Amekawoe wòle be woaɖu Ŋkuɖodzi ƒe kpɔɖeŋunuawo?\n• Nukatae ‘alẽ bubuawo’ dea Aƒetɔ ƒe Fiẽnuɖuɖua ɖuƒe abe nuteƒekpɔla siwo dea bubu nu ŋu ko ene?\n• Aleke Kristotɔ amesiaminawo wɔna nyana be ele be yewoaɖu aboloa ahano wein la le Kristo ƒe ku ƒe Ŋkuɖodzia ɖuɣi?\n• Ŋkuɖodziɖuɣia nye ɣeyiɣi nyui aɖe na nuka wɔwɔ?\n[Akɔntabubu/Nɔnɔmetata siwo le axa 18]\nLE MILIƆN ME\nÀnɔ Aƒetɔ ƒe Fiẽnuɖuɖu ƒe azã la ɖuƒe ƒe sia mea?\nŊkuɖodziɖuɣia nye ɣeyiɣi nyui aɖe na mí be míadzi Biblia xexlẽ kple gomekpɔkpɔ le Fiaɖuƒe-gbeƒãɖeɖedɔa me ɖe edzi\nƉoe Ɖe Amewo Ɖoe Ɖe Amewo Gɔmesese Kae Le Aƒetɔ Ƒe Fiẽnuɖuɖua Ŋu Na Wò?\nw03 2/15 axa 17-22\nMawu si Ðewohĩ Míenya O la Dzixɔxɔse\nYehowa—Mawu si Wòle Be Nàdze Sii\nAgbenɔnɔ le Sitsoƒesaɖa Me\nNukata Wòle Be Nàɖu Aƒetɔ Ƒe Fiẽnuɖuɖu Ƒe Azã La?\nMègagblẽ Viwò ƒe Dzi Ði Mamlamamlae O!\nVɔsamlekpui—Akpa Kae Wòwɔna Le Tadedeagu Me?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA February 15, 2003\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA February 15, 2003\nGBETAKPƆXƆ—TATA SI MÍESRƆ̃NA February 15, 2003


1 TIMOTEO 3 AKP - Gbaã iɖe sɔ si ɔturi to ɔbie sɔ - Bible Search\nMma Igbã Lokote Mafɔɖedze Matɔ̃ɖedze.\n1Gbaã iɖe sɔ si ɔturi to ɔbie sɔ ɔ̃akpese mafɔɖedze tɔ̃ɖedze ne, ɔto ɔbie karabara sɛɛ. 2Mafɔɖedze tɔ̃ɖedze ne, ikote sɔ ɔ̃aɖe ɔturi gɔ atsuɛ na iso, fiɛ ɔɖe ɔrɔ̃go ɔwɛ̃ yiridze, ɔ̃ anɔ ɔkpa, ɔsɛ ɔɖe so iso, fiɛ maturi sɛ mawarɛ wũ. Ɔ̃aɖe ngɔ nsɛ ɔfɔ mafɔ fiɛ ɔɖe ratedze sɛɛ. 3Ɔ̃ibaɖe ngɔ nsɛ ɔnɛ ndã ɔrɛ̃, ɔ̃ibaɖe kulu baradze. Ɣɛɛ ikote sɔ ɔ̃aɖe ɔturi ɣɔa, ngɔ loisɛ ɔɖɔɛ atɔ̃me ikpadzɛ̃ fiɛ ɔna sikã kanɔbɛbɛ. 4Ikote sɔ ɔ̃aɖe ngɔ nto ɔnyɔ ɔ̃ iyo iso kukaakɔ fiɛ ɔ̃ mabi sɛ makã itɔ̃me atsue i ɔri biara iso. 5Si ɔturi gɔ loibawo ɔ̃ mɔmɔ iyo maturi iso ɔnyɔ ne, nda ɔ̃abara fiɛ ɔ̃awo Ɣaa mafɔɖedze ɔkɔkɔ? 6Iikote sɔ ɔ̃aɖe fɔɖedze ɣɛtɛ sɔ ɔ̃aba ɔ̃akɔlɛ so kato fiɛ iaki i ne iso sɔ ɔ̃aba ɔ̃akpase lɛ kumɛgɔ i Tsirise ɔkpase awe. 7Ikote sɔ ɔ̃aɖe ɔturi gɔ mba iyere sɛɛ i mma loiɖe mafɔɖedze ana katɔ̃ sɔ maibaɣɛ ara nyanyarĩa i ɔ̃ iso fiɛ ɔ̃abo i Tsirise iyebi ame.\n8Mafɔɖedze kasarɛkɔ̃ mabuaidze ne, ma wũ ikote sɔ maaɖe maturi ma mba ngbã sɛɛ fiɛ maibaɖe sinyagɛmi inyɔ maturi, maaɖe mma loisɛ manɛ ndã marɛ̃ fiɛ ma anɔ iisɛ abe i sikã iso. 9Ikote sɔ maamɔɛ̃ kafɔkaɖe Itɔ̃me Bielea nɛ mafɔ ngbe teteree ku situ dzɛ loibatã ma ipɔ. 10Ipia sɔ aala ma ngbã anyɔ fiɛ si ainya iɣɛrɛ kuiwɛ̃ i ma iso fiɛ aatã sɔ maakpese mafɔɖedze mabuaidze. 11Ma mare ana ne, ikote sɔ maaɖe marɔ̃go ma nsi ngbã sɛɛ fiɛ maisɛ maɣɛ maturi iso ara. Maaɖe marɔ̃go ma loisɛ marɛ̃ ndã fiɛ masɛ mabara ira biara kukaakɔ. 12Nyɔ sɔ mabuaidze magbe ɔbiara yiri ɔrɔ̃go ɔwɛ̃, ɔto ɔnyɔ ɔ̃ mabi gu ɔ̃ iyo maturi ɔɖuɖu iso kukaakɔ. 13Mabuaidze ma lomɔɛ̃ ma karabara kukaakɔ ne, ma mɔmɔ ba kayakpa fiɛ masɛ mawo kafɔkaɖe gu Yesu Kristo iso itɔ̃me ɔɣɛ ku ɔle.\n14Atoa sɔ nto lotsɛrɛ ɔko gɔgbe lotã-ɔ ne, nto lonyɔ ɔri sɔ loaba fɔ kɔrɛ i ɔwi kurukutu ame. 15Ɣɛɛ nto lotsɛrɛ sɔ si logbikama ne, aatsue kumɛgɔ ikote sɔ ɔturi aasɛ ngbã i Ɣaa iyo nɛ nɖe Ɣaa gɔ mba ngbã mafɔɖedze ndɛ̃. Mafɔɖedze magbe nɣɛ i ɔnukuare kama ne. 16Ɣaa itɔ̃me wɛrɛa nɛ maɖi mate ne, iba kuɣa gbaã fiɛ ɔturi kuwɛ̃ iibawo ne ɔsɛ̃. Ne nɖe sɔ,\n“Bosate ɔba lɛ Ɔturi Awune Ɔbi.\nƔaa Siwarã ɔkɔlɛ wũ lɛ ɔturi bɔlɔlɔa.\nƔaa makpabo ɔnya wũ.\nMaturi ɔɣɛ ɔ̃ iso itɔ̃me i abuiti ɔɖuɖu ame.\nMaturi gbodzoo ɔfɔ wũ maɖe i kayiiso.\nFiɛ Ɣaa ɔsu wũ ɔkɛlɛgu kato i ikpawaĩ ame.”


‘Medi be Masubɔ Mawu Hafi Maku’\nNyɔ! | April 2006\nGBE BUBU Albanian Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Indonesian Italian Japanese Korean Latvian Lithuanian Malagasy Myanmar Norwegian Polish Portuguese Romanian Russian Samoan Setswana Sinhala Slovak Slovenian Spanish Swahili Swedish Tagalog Thai Turkish Ukrainian\nMAMIE FREE ƑE ŊUTINYA\nDUKƆMEVIƲA dzɔ le Liberia le ƒe 1990 me. Esi aʋaa nu nɔ sesẽm la, woxaxa ƒe-12-vi Mamie si nye Krahn-toa me tɔ kpakple eƒe ƒomea me tɔwo ɖo ɖe wo ƒeme le Monrovia, si nye fiadua me. Mamie gblɔ be: “Míese tu ƒe ɖiɖi le aƒe si te ɖe mía tɔ ŋu me. Tukpe aɖe ge dze míaƒe aƒelikaa ƒeme hena aƒea lé dzo. Dzoxiwo hlẽ va míaƒe aƒea me, si na eya hã lé dzo.” Togbɔ be aʋaa nu sẽ hã la, Mamie kple dadaa kpakple nyruia si.\nMamie gblɔ be: “Nane lɔm le vo me.”\n“Danye biam be: ‘Nukae dzɔ?’”\n“Meɖo ŋu be: ‘Nane lɔm! Ewɔ nam be tukpee.’”\nMamie dze anyi, nɔ veve sem heliheli hedo gbe ɖa be: “Oo Mawu, xɔ nam! Manya le kuku ge, gake medi be masubɔ wò hafi maku.” Esi wògblɔ ema ko la, eyi ɖi me.\nEsi ame bubuwo susu be Mamie ku ta la, wodi be yewoaɖii ɖe ƒuta aɖe si te ɖe afima ŋu. Gake dada gbe, hegblɔ be wonekɔe yi kɔdzi boŋ. Gake nublanuitɔea, ŋutsu, nyɔnu, kple ɖevi gbogbo siwo xɔ abi la yɔ kɔa dzi xoxo, si na dɔ sɔ gbɔ akpa ɖe kɔdzidɔwɔlawo dzi. Mamie nyrui si hã xɔ abi ya ku le zã ma me, gake Mamie ya tsi agbe hetu tso ali me yi afɔ gbɔ.\nƲu nɔ dzadzam ɖe eƒe lãme si na wònɔ veve sem kutɔkutɔe. Ɣleti ene megbe la, ɖɔktawo ɖe fotoe hekpɔ afisi tukpea nɔ. Tukpea xaxa ɖe eƒe dzi kple dzitodzitowo dome. Ne wowɔ dɔ nɛ la, ate ŋu aku; eyata Mamie dada kplɔe yi gbetikewɔla aɖe gbɔ. Mamie gblɔ be: “Etsɔ gelũhɛ aɖe sim, eye emegbe egbugbɔ abia be yeaɖe tukpea. Eɖe tukpe aɖe tso eƒe nu me hegblɔ be: ‘Eyae nye esia meɖe.’ Míexe fe nɛ hetrɔ yi aƒe me.”\nGake ɖe ŋutsua ble mí. Foto bubu siwo wogaɖe ɖee fia be tukpea gakpɔtɔ li. Eyata Mamie kple dadaa gatrɔ yi atikewɔlaa gbɔ, gake ena woxɔe se be le ɣleti asieke megbe, ne wogaɖe foto bubu la, woakpɔe be tukpea megali o. Eyata wotrɔ dzo henɔ lalam. Hafi ɣemaɣi naɖo la, Mamie nɔ atike vovovowo zãm ɖe vevesesea ta. Wogaɖe foto bubuwo le ɣleti asieke megbe. Tukpea gakpɔtɔ li koe. Atikewɔlaa ɖe ke.\nTukpea nɔ Mamie ƒe lãme ƒe ɖeka kple afã sɔŋ. Ƒometɔ aɖe va kplɔe yi bokɔ aɖe gbɔ. Le esi bokɔa nakpe ɖe wo ŋu teƒe la, egblɔ be ne Mamie meku le ŋkeke aɖe dzi o la, ke dadaa aku ɖe eteƒe. Mamie xɔ ƒe 13 ɣemaɣi. Mamie gblɔ be: “Avi dzi koe menɔ. Ke hã, mía dometɔ aɖeke meku le ŋkeke si bokɔa ɖo dzi o.”\nEmegbe Mamie nyrui aɖe gakplɔe yi sɔleme nunɔla aɖe gbɔ. Eya gblɔ be yekpɔ ŋutega aɖe si ɖee fia ye be dzoe woɖu Mamie si ta wòtu ɖo, ke menye tukpe aɖekee o. Sɔleme nunɔlaa do ŋugbe be ne Mamie wɔ nusiwo yeɖo nɛ la, ekema azɔ azɔli le kwasiɖa ɖeka megbe. Mamie gblɔ be: “Woyra ɖe atsiaƒumetsi dzi melé zi geɖe, metsi nu dɔ, eye meƒo dablibɛ le anyigba zã sia zã ƒe ga 12 hena ŋkeke geɖe. Gake viɖe aɖeke medo tso agbagbadzedze siawo katã me o, nenema koe mekpɔtɔ nɔ.”\nGake mlɔeba la, kɔdzi geɖe gate dɔwɔwɔ, eyata wote ŋu va ɖe tukpea na Mamie. Enɔ veve sese dzi ƒe eve kple edzivɔ sɔŋ. Egblɔ be: “Esi wowɔ dɔ nam vɔ la, ɖeko nye veveawo katã nu yi zi ɖeka eye nyemegasea veve ne mele gbɔgbɔm o. Togbɔ be nye afɔwo tu hã la, mate ŋu atso ɖe atizɔti ŋu.”\nYehowa Ðasefowo Va Mamie Gbɔ\nKwasiɖa ʋɛ aɖewo le dɔwɔwɔ na Mamie megbe la, dadaa do go Yehowa Ðasefo eve. Esi wònya be Biblia xexlẽ vivia ye via nu ta la, ekpe Ðasefoawo va eƒeme. Enumake Mamie lɔ̃ be woasrɔ̃ Biblia kpli ye. Gake le nu sɔsrɔ̃ kwasiɖa aɖewo megbe la, etrɔ yi kɔa dzi eye megado go Ðasefo aɖeke o.\nGake Mamie gadi kokoko be yeasrɔ̃ Biblia. Eyata esi subɔsubɔha aɖe ƒe nunɔla be yeakpe ɖe eŋu la, elɔ̃. Le Kwasiɖagbe suku aɖe me la, sukuvi aɖe bia nufialaa be, “Ðe Yesu kple Mawu wosɔa?”\nNufialaa ɖo eŋu be: “Ẽ, wosɔ. Gake Yesu mesɔ kple Mawu tututu ya o.”\nMamie bia eɖokui be: ‘Womesɔ tututu ya o aleke? Susu mele nya ma me o ɖe. Alakpa dam woanya nɔ le afisia.’ Esi Mamie meka ɖe edzi be Biblia me nyateƒea ŋutɔŋutɔe nye ema o ta la, edzudzɔ sɔlemea dede.\nLe ƒe 1996 me la, ʋunyaʋunyawɔwɔa gadze egɔme ake le Monrovia. Mamie ƒe ƒometɔ eve gaku eye woƒe aƒe galé dzo ake. Le ɣleti aɖewo megbe la, Ðasefo eve aɖewo ke ɖe Mamie ŋu esime wonɔ gbeƒã ɖem tso aƒeme yi aƒeme. Mamie gadze Biblia sɔsrɔ̃ gɔme ake. Zi gbãtɔ si wòde kpekpe la, ewɔ nuku nɛ be amesiame—hamemetsitsiwo kura gɔ̃ hã—nɔ Fiaɖuƒe Akpataa me dzram ɖo. Le ƒe ma ke me la, dzi dzɔe be yede “Mawu me Ŋutifafa ƒe Dɔlawo” Nutome Gã Takpekpe si nye Yehowa Ðasefowo ƒe ƒuƒoƒo gãtɔ si wòde zi gbãtɔ.\nMamie gblɔ be: “Takpekpea wɔ dɔ ɖe dzinye ŋutɔ. Lɔlɔ̃ akuakua ye le Ðasefowo dome togbɔ be to vovovo me tɔwoe wonye hã. Eye nusianu hã le ɖoɖo nu.”\nEwɔ Eƒe Didi be Yeasubɔ Mawu la Dzi\nLe ƒe 1998 me la, aʋa gadzɔ ake, si na Mamie kple dadaa si yi Côte d’Ivoire, eye woa kple Liberiatɔ 6,000 bubu aɖewo va nɔ Sitsoƒesaɖa si le Peace Town me. Mamie yi Biblia sɔsrɔ̃ dzi kple Ðasefowo eye wòwɔ ŋgɔyiyi kabakaba. Eteƒe medidi o, edi be yeagblɔ yeƒe xɔse ŋu nya na ame bubuwo. Nɔvia ŋutsu kple nyɔnu siwo le hamea me la tutunɛ le kekevi me, ale be wòate ŋu akpɔ gome le gbeƒãɖeɖedɔa me. Mamie to mɔ sia dzi ɖi ɖase nyui aɖe na sitsoƒedila bubuwo.\nTogbɔ be Fiaɖuƒe Akpataa gbɔ didi abe kilometa ade ene tso afisi Mamie le, eye eƒe nɔnɔmea na kpekpeawo dede sesẽna nɛ hã la, edea wo katã. Le May 14, 2000 la, ezɔ mɔ kilometa 190 yi ŋkeke ɖeka takpekpe tɔxɛ aɖe hexɔ nyɔnyrɔ tsɔ ɖo kpe eƒe adzɔgbeɖeɖe na Mawu dzi. (Mateo 28:19, 20) Aɖatsi nɔ mo na ame geɖe esi wokɔ Mamie yi tɔa me henyrɔe. Dzidzɔ nɔ eƒe mo esi wòdo tso tsia me.\nMamie le sitsoƒesaɖa aɖe me le Ghana fifia, eye eƒe taɖodzinue nye be yeazu gbesiagbe mɔɖela alo ɣeyiɣiawo katã ƒe gbeƒãɖela. Dada hã te Biblia sɔsrɔ̃ kple Yehowa Ðasefowo eye eya hã gblɔa nusiwo srɔ̃m wòle la na ame bubuwo. Wo ame evea siaa le mɔ kpɔm be ɣeyiɣi si ŋugbe Mawu ƒe Nyaa do la ava, esime “xɔdrɔ̃wo ati kpo abe zi ene, eye aɖetututɔwo ƒe aɖe atso aseye.”—Yesaya 35:5-7.—g3/06.\nTukpe si woɖe le Mamie ƒe lã me\nWokɔ Mamie yina tɔa me be woanyrɔe\nƐlɛ Biblia srɔ̃m kple dadaa, Emma\nƉoe Ɖe Amewo Ɖoe Ɖe Amewo ‘Medi be Masubɔ Mawu Hafi Maku’\ng 4/06 axa 28-30\nÀte Ŋu Akpɔ Dzidzɔ Vavãtɔ!\nNusi Nana Wokpɔa Dzidzɔ Vavãtɔ\nDzi Nedzɔ Wò le Mɔkpɔkpɔ Me\nAtitsoga Ŋue Yesu Ku Ðo Vavãa?\nMawu Vavã Ðeka Pɛ Koe Lia?\nAleke Mawɔ Agbe Gbɔdɔnyawo Le Suku?\nXɔlɔ̃dzedze Le Suku—Afikae Wòle Be Wòase Ðo?\nƑe Siwo Me Wokpɔa Dzidzɔ Le Wu Yea?\nTe Nɔnɔ Ðe Tsitsi Me Kuxiwo Nu\nÐekakpui me Ŋusẽ Me Nɔnɔ Tegbee!\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! April 2006\nƉoe Ɖe Amewo Ɖoe Ɖe Amewo NYƆ! April 2006\nNYƆ! April 2006


Srɔ̃ Yehowa Xɔlɔ̃ Veviwo | Nusɔsrɔ̃\nYehowa Yɔ Abraham Be “Xɔ̃nye”\nSrɔ̃ Yehowa Xɔlɔ̃ Veviwo\nWɔ Nuteƒe Na Yehowa Ðaa!\nSrɔ̃ Nu Tso Yehowa Subɔla Wɔnuteƒewo Gbɔ\nAGBEMEŊUTINYA Yehowa Yra Ðe Nye Subɔsubɔdɔa Dzi\nSubɔ Yehowa Kple Dzidzɔ\nGBE BUBU Afrikaans Aukan Baoule Bassa (Cameroon) Bislama Boulou Cakchiquel (Central) Cambodian Chitonga Chokwe Chol Cibemba Cinyanja Dangme Drehu Efik Eŋlisi Eʋegbe Fon Franse Ga Garifuna Greenlandic Haitian Creole Hausa Hmong (Ɣi) Iban Igbo Isoko Italian Kabiye Karen (S'gaw) Kazakh Kikaonde Kikongo Kimbundu Kisi Kisonge Kongo Krio Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Mbunda Mende Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nyaneka Nzema Otetela Pidzin (Kamerun) Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Setswana Seychelles Creole Silozi Spanish Swahili (Congo) Swati Tahitian Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallisian Wayuunaiki Welsh Xhosa Yoruba Zulu\nGbetakpɔxɔ—Tata Si Míesrɔ̃na | February 2016\n“Tsi metoa Yehowa kple ame siwo vɔ̃nɛ la dome o.”—PSALMO 25:14.\nHADZIDZI: 106, 118\nNufiame kae le Mawu kple Rut ƒe xɔlɔ̃wɔwɔ me na mí?\nNu ka tae Fia Hizkiya nye Yehowa xɔlɔ̃ vevi?\nNu kawoe na Yesu dada Maria nye Yehowa Mawu xɔlɔ̃?\n1-3. (a) Nu ka tae míate ŋu aka ɖe edzi be míate ŋu adze xɔlɔ̃ Mawu? (b) Ame kawo ƒe ŋutinyawo mee míadzro le nyati sia me?\nWOYƆ Abraham le Biblia me zi gbɔ zi etɔ̃ be Mawu xɔlɔ̃. (2 Kronika 20:7; Yesaya 41:8; Yakobo 2:23) Eya ɖeka ko woyɔ le Biblia me tẽe be Mawu xɔlɔ̃. Ðe ema fia be Abraham koe nye amegbetɔ si Yehowa dze xɔlɔ̃ea? Ao. Biblia na míenya be mɔnukpɔkpɔ sia ate ŋu asu mí katã si.\n2 Woƒo nu tso ŋutsu kple nyɔnu nuteƒewɔla geɖe siwo vɔ̃ Yehowa, ɖo ŋu ɖe eŋu heva zu exɔlɔ̃ veviwo la ŋu le Mawu ƒe Nya la me. (Xlẽ Psalmo 25:14.) Woawo hã wole “ɖaseɖilawo ƒe alilikpo gã” si ŋu Paulo ƒo nu tsoe la dome. Mawu xɔlɔ̃woe ame siawo katã nye.—Hebritɔwo 12:1.\n3 Mina míadzro Yehowa xɔlɔ̃ etɔ̃ aɖewo siwo ŋu woƒo nu tsoe le Biblia me la ƒe ŋutinyawo me kpɔ: (1) Rut, ahosi ɖetugbui wɔnuteƒe si tso Moab, (2) Hizkiya, Yuda fia wɔnuteƒe kple (3) Maria, Yesu dada ɖokuibɔbɔla. Nu kae míate ŋu asrɔ̃ tso ale si wo dometɔ ɖe sia ɖe wɔ va zu Mawu xɔlɔ̃ la me?\nELƆ̃ MAWU HEWƆ NUTEƑE\n4, 5. Nyametsotso sesẽ kae wòva hiã be Rut nawɔ, eye nu ka tae ewɔwɔ menɔ bɔbɔe nɛ o? (Kpɔ nɔnɔmetata si le nyati sia ƒe gɔmedzedze.)\n4 Naomi kple lɔ̃xoyɔviawo Rut kple Orpa wozɔ mɔ tso Moab yina Israel. Le mɔa dzi la, Orpa tiae be yeatrɔ ayi yewo de Moab. Gake Naomi ɖoe kplikpaa be yeayi aƒe. Ke Rut ya ɖe? Nyametsotso eve ye dze ŋgɔe. Ðe wòatrɔ ayi eƒe ƒometɔwo gbɔ le Moab loo, alo ayi Betlehem kple lɔ̃xoa Naomia?—Rut 1:1-8, 14.\n5 Moab ye Rut ƒe ƒometɔwo le. Ate ŋu atrɔ ayi wo gbɔ eye ɖewohĩ woalé be nɛ. Edze si Moabtɔwo, ese gbea henya woƒe dekɔnuwo nyuie. Naomi mate ŋu ado esiawo dometɔ aɖeke ŋugbe na Rut ne ekplɔe ɖo yi Betlehem o. Eye Naomi nɔ vɔvɔ̃m hã be yemakpɔ ŋutsu nɛ wòaɖe alo akpɔ gbɔɖemeƒe nɛ o. ‘Nu eve mebɔa ame o,’ eya ta Naomi ɖo aɖaŋu na Rut be wòatrɔ ayi wo de Moab. Abe ale si míekpɔe va yi ene la, Orpa “trɔ yi eƒe dukɔ kple eƒe mawuwo gbɔ.” (Rut 1:9-15) Gake Rut ya tiae be yematrɔ ayi yewo de tɔwo kple woƒe alakpamawuwo gbɔ o.\n6. (a) Aleke Rut tso nya me nunyatɔe? (b) Nu ka tae Boaz gblɔ be Rut va be ɖe Yehowa ƒe aʋala te?\n6 Ewɔ abe Rut srɔ̃ nu tso Yehowa ŋu tso srɔ̃aŋutsu alo Naomi gbɔ ene. Ekpɔe be Yehowa mele abe Moab mawuwo ene o. Elɔ̃ Yehowa, ɛ̃, exɔe se be Yehowa dze na yeƒe lɔlɔ̃ kple subɔsubɔ. Rut tso nya me nunyatɔe. Egblɔ na Naomi be: “Wò dukɔ anye nye dukɔ eye wò Mawu anye nye Mawu.” (Rut 1:16) Ne míede ŋugble le ale si Rut lɔ̃ Naomi ŋu la, edea dzi gbɔ na mí ŋutɔ. Gake nu si gawɔa dɔ ɖe mía dzi wue nye ale si gbegbe Rut lɔ̃ Yehowae. Esiae wɔ dɔ ɖe Boaz hã dzi, si na wòkafui emegbe ɖe ale si wòva ‘be ɖe Yehowa ƒe aʋala te’ la ta. (Xlẽ Rut 2:12.) Nya si Boaz gblɔ la na míeɖoa ŋku ale si koklovi sina bena ɖe nɔa ƒe aʋala te hena takpɔkpɔ dzi. (Psalmo 36:7; 91:1-4) Nenema kee Yehowa kpɔ Rut ta lɔlɔ̃tɔe eye wòɖo eƒe xɔse teƒe nɛ. Nyametsotso sia meve Rut kpɔ gbeɖe o.\n7. Nu kae akpe ɖe ame siwo nɔa hehem ɖe megbe le adzɔgbeɖeɖe na Yehowa ŋu la ŋu?\n7 Ame geɖewo srɔ̃ nu tso Yehowa ŋu gake womedia sitsoƒe le egbɔ o. Wonɔa hehem ɖe megbe le adzɔgbeɖeɖe kple nyɔnyrɔxɔxɔ ŋu. Ne ele alea le gowòme la, bu nu si gbɔ wòanya tso ŋu. Ame sia ame subɔa mawu aɖe kokoko. (Yosua 24:15) Nu nyuitɔ si nàwɔ ye nye be nàsubɔ Mawu vavã la. Ne èɖe adzɔgbe na Yehowa la, esia aɖee afia be èxɔe se be anye sitsoƒe na ye. Eye akpe ɖe ŋuwò nàsubɔe kuxi ka ke me nàto o. Ema tututue Mawu wɔ na Rut.\n“EKU ÐE YEHOWA ŊU”\n8. Nɔnɔme kawo mee Hizkiya to?\n8 Nɔnɔme si me Hizkiya nɔ ya to vovo kura tso Rut tɔ gbɔ. Dukɔ si ɖe adzɔgbe na Mawu mee wòtso. Gake menye Israel-viwo katãe nɔ nuteƒe wɔm o. Hizkiya fofo Fia Ahaz ƒe tame sẽ wu ahlihakpe. Mede bubu aɖeke kura Mawu ƒe gbedoxɔa ŋu o, eye wòƒoe ɖe amewo nu be woasubɔ trɔ̃wo. Ahaz tɔ dzo eya ŋutɔ via siwo nye Hizkiya nɔvi aɖewo gɔ̃ hã tsɔ sa vɔ na trɔ̃wo. Hizkiya kpɔ nu dziŋɔwo teƒe le eƒe ɖevime vavã!—2 Fiawo 16:2-4, 10-17; 2 Kronika 28:1-3.\n9, 10. (a) Nu kae ate ŋu ana Hizkiya nado dziku hafi? (b) Nu ka tae mele be míaƒe dzi nanyra ɖe Mawu ŋu o? (d) Nu ka tae mele be míasusui be ƒome si me míetsoe ana míazu ame nyui alo ame gbegblẽ o?\n9 Ahaz ƒe kpɔɖeŋu gbegblẽa ate ŋu ana via Hizkiya ƒe dzi nanyra ɖe Yehowa ŋu hafi. Egbea ame aɖewo meto nu si de Hizkiya tɔ nu gɔ̃ hã me o, gake ewɔna na wo be yewo tɔ dzɔ be ‘yewoƒe dzi nanyra ɖe Yehowa’ kple eƒe habɔbɔa ŋu. (Lododowo 19:3) Eye ame aɖewo susuna be esi ‘aŋutiti metsea bisi o’ ta la, yewoƒe ƒometɔwo ƒe agbe maɖɔʋu nɔnɔ ate ŋu ana yewo hã yewoanɔ agbe vlo eye yewoawɔ vodada siwo yewo dzilawo wɔ. (Ezekiel 18:2, 3) Gake ɖe esia nyea nyateƒe ɣesiaɣia?\n10 Hizkiya ƒe agbenɔnɔ ɖo kpe edzi be biabia ma ƒe ŋuɖoɖoe nye ao! Susu nyui aɖeke meli si tae míakpɔ dziku ɖe Yehowa ŋu o. Menana nya vɔ̃wo dzɔna ɖe amewo dzi o. (Hiob 34:10) Ele eme be dzilawo ate ŋu afia nu nyui alo nu gbegblẽ wo viwo ya. (Lododowo 22:6; Kolosetɔwo 3:21) Gake ema mefia be ƒome si me míetso ana míazu ame nyui alo ame gbegblẽ o. Nu ka tae? Elabe Yehowa na tiatiawɔwɔ ƒe nunana mí, si fia be míate ŋu atiae be míawɔ nyui alo vɔ̃. (5 Mose 30:19) Aleke Hizkiya wɔ nunana xɔasi ma ŋu dɔe?\nSɔhɛ geɖewo xɔ nyateƒea metsɔ le ƒome siwo me wotso me o (Kpɔ memama 9, 10)\n11. Nu kae kpe ɖe Hizkiya ŋu wòzu Yuda fia nyuitɔwo dometɔ ɖeka?\n11 Togbɔ be Hizkiya fofo nye Yuda fia vɔ̃ɖitɔwo dometɔ ɖeka hã la, eya va zu fia nyuitɔwo dometɔ ɖeka. (Xlẽ 2 Fiawo 18:5, 6.) Eɖoe be yemasrɔ̃ ye fofo ƒe kpɔɖeŋu gbegblẽa o. Ke boŋ etiae be yeaɖo to Yehowa ƒe nyagblɔɖilawo abe Yesaya, Mika kple Hosea ene. Elé to ɖe woƒe aɖaŋuɖoɖowo kple nuxlɔ̃amewo ŋu. Esia ʋãe wòɖɔ nu gbogbo siwo fofoa gblẽ ɖo. Ekɔ gbedoxɔa ŋu, ebia be Mawu natsɔ dukɔa ƒe nu vɔ̃wo ake wo, eye wògbã legbawo katã le anyigba la dzi. (2 Kronika 29:1-11, 18-24; 31:1) Emegbe Hizkiya ɖe dzideƒo blibo kple xɔse sẽŋu fia esi Asiria fia Senakerib ho ɖe Yerusalem ŋu. Eka ɖe edzi be Yehowa akpɔ yewo ta eye wòdo ŋusẽ dukɔ la. (2 Kronika 32:7, 8) Gake eva ɖo ɣeaɖeɣi la, Hizkiya do eɖokui ɖe dzi, ke hã esi Yehowa ɖɔe ɖo la, ebɔbɔ eɖokui. (2 Kronika 32:24-26) Eme kɔ ƒãa be Hizkiya nye kpɔɖeŋu nyui aɖe si míate ŋu asrɔ̃. Meɖe mɔ ƒome si me wòtso gblẽ eƒe agbe dome o. Ke boŋ eɖee fia be yenye Yehowa xɔlɔ̃ vavã.\n12. Abe Hizkiya ene la, nu kae ame geɖe wɔ be woazu Yehowa xɔlɔ̃wo?\n12 Ame siwo le egbexexea me la ƒe tagbɔ sẽ eye womelɔ̃a ame o, esia wɔe be ɖevi geɖewo dzilawo meléa be na wo alo lɔ̃ wo o. (2 Timoteo 3:1-5) Togbɔ be egbea Kristotɔ geɖewo tso ƒome siawo tɔgbi me hã la, wotiae be yewoadze xɔlɔ̃ Yehowa. ‘Ame manya ɣeɖuɖue gblɔna be ʋua menyo o,’ eya ta abe Hizkiya ene la, womena ƒome si me wotso kpɔ ŋusẽ ɖe ame si wonye dzi o. Mawu na tiatiawɔblɔɖe mí, le ema ta míate ŋu atiae be míasubɔe ahade bubu eŋu abe Hizkiya ene.\n“KPƆ ÐA, YEHOWA ƑE DƆLANYƆNUE MENYE!”\n13, 14. Nu ka tae wòdze abe dɔ si wode Maria si la sesẽ ene, ke hã nya kae wògblɔ tsɔ ɖo eŋu na Gabriel?\n13 Ƒe geɖe le Hizkiya ƒe agbenɔɣi megbe la, ɖetugbui bɔbɔɖokui aɖe si ŋkɔe nye Maria hã zu Yehowa xɔlɔ̃ vevi, si na wòde dɔ vevi aɖe asi nɛ. Ðetugbuia afɔ fu adzi Mawu Viŋutsu ahakpɔ edzi wòatsi! Eme kɔ be Yehowa lɔ̃ Maria heka ɖe edzi, eya tae wòna mɔnukpɔkpɔ gã siae ɖo. Gake aleke wòwɔ nui esi wogblɔ dɔdeasia ŋu nya nɛ teti?\n“Kpɔ ɖa, Yehowa ƒe dɔlanyɔnue menye!”(Kpɔ memama 13, 14)\n14 Míeƒoa nu tso bubu gã si wode Maria ŋu ŋuti zi geɖe. Gake nu kawo ŋue wòanya tsi dzimaɖi ɖo? Le kpɔɖeŋu me, mawudɔla Gabriel gblɔ nɛ be afɔ fu esi medɔ kple ŋutsu aɖeke o. Gake Gabriel meɖe esia me na ɖetugbuia ƒe ƒometɔwo kple aƒelikawo o. Nu kae woasusu? Aleke Maria aɖe eme na Yosef wòakpɔe be menye ɖe wòtrɔ ye to eme o? Agba kpekpe aɖe hã le edzi be wòahe Mawu ŋutɔ ƒe Vi si va zu amegbetɔ la! Míenya nu siwo katã ŋu Maria anya tsi dzi ɖo o, gake míenya nya si wògblɔ esi Gabriel ƒo nu kplii. Egblɔ be: “Kpɔ ɖa, Yehowa ƒe dɔlanyɔnue menye! Neva eme nam le wò nya la nu.”—Luka 1:26-38.\n15. Nu ka tae Maria ƒe xɔse le etɔxɛ?\n15 Xɔse si Maria ɖe fia la ɖe dzesi vavã! Enɔ klalo be yeawɔ nu sia nu si wobia tso ye si abe dɔlanyɔnu ko ene. Eka ɖe edzi be Yehowa alé be na ye ahakpɔ ye ta. Aleke xɔse sesẽ sia wɔ su Maria si? Womedzi mí kple xɔse o. Gake míate ŋu atui ɖo ne míebia Mawu be wòakpe ɖe mía ŋu. (Galatiatɔwo 5:22; Efesotɔwo 2:8) Maria do vevie nu hafi tu eƒe xɔse ɖo. Aleke míewɔ nya? Na míadzro ale si wòɖoa to kple nu siwo ŋu wòƒoa nu tsoe me kpɔ.\n16. Nu kae ɖee fia be Maria nye toɖola nyui?\n16 Ale si Maria ɖoa toe. Biblia gblɔ be mía dometɔ ɖe sia ɖe “naɖe abla le nusese me, nanɔ blewu le nuƒoƒo me.” (Yakobo 1:19) Maria nye toɖola nyui. Biblia na míenya be eléa to ɖe nya ŋu nyuie, vevietɔ nya siwo ku ɖe Yehowa ŋu. Edia ɣeyiɣi bua nya vevi siawo ŋu. Esia ƒe kpɔɖeŋu ɖekae nye esime Maria dzi Yesu eye alẽkplɔlawo va gblɔ nya siwo mawudɔla aɖe gblɔ na wo la nɛ. Emegbe esi Yesu xɔ ƒe 12 la, egblɔ nya aɖe si wɔ nuku na Maria ale gbegbe. Le nudzɔdzɔ evea siaa me la, Maria ɖo to, elé nya siwo katã wòse ɖe tame henɔ wo ŋu bum vevie.—Xlẽ Luka 2:16-19, 49, 51.\n17. Nu kae Maria ƒe nuƒoƒo fia mí tso eŋu?\n17 Nu siwo ŋu Maria ƒo nu tsoe. Biblia meƒo nu fũu tso nya siwo Maria gblɔ ŋu o. Eƒe nuƒo diditɔ dze le Luka 1:46-55. Nya siawo ɖee fia be Maria nya Hebri Ŋɔŋlɔawo nyuie. Nu ka tae míegblɔe alea? Maria ƒe nyawo de sɔsɔ ge kple nya siwo Samuel dada Hana gblɔ le eƒe gbedodoɖa me. (1 Samuel 2:1-10) Edze abe Maria yɔ nya tso Ŋɔŋlɔawo me zi gbɔ zi 20 sɔŋ ene le eƒe nuƒoa me. Edze ƒãa be nuƒoƒo tso nyateƒenya siwo wòsrɔ̃ tso Exɔlɔ̃ vevitɔ Yehowa ŋu la gbɔgblɔ dzɔa dzi nɛ.\n18. Aleke míate ŋu asrɔ̃ Maria ƒe xɔse?\n18 Abe Maria ene la, ate ŋu adzɔ ɣeaɖewoɣi be Yehowa nade dɔ aɖewo asi na mí siwo míabu be wosesẽ na mí akpa. Mina míasrɔ̃ eƒe kpɔɖeŋua ne míabɔbɔ mía ɖokui axɔ dɔdeasia ahaka ɖe edzi be Yehowa akpe ɖe mía ŋu. Míagate ŋu asrɔ̃ Maria ƒe xɔse ne míeɖo to Yehowa nyuie eye míedea ŋugble le nu siwo míesrɔ̃ tso eya ŋutɔ kple eƒe tameɖoɖowo ŋu la ŋu. Esia aʋã mí be míagblɔ nu siwo míesrɔ̃ la na amewo dzidzɔtɔe.—Psalmo 77:11, 12; Luka 8:18; Romatɔwo 10:15.\n19. Esi míele xɔse ƒe kpɔɖeŋu siwo le Biblia me srɔ̃m la, nu ka dzie míate ŋu aka ɖo?\n19 Edze ƒãa be Rut, Hizkiya kple Maria nye Yehowa xɔlɔ̃wo abe Abraham ke ene. Woawo hã wokpe ɖe “ɖaseɖilawo ƒe alilikpo gã” siwo va zu Mawu xɔlɔ̃wo la ŋu. Mina míayi edzi asrɔ̃ xɔse ƒe kpɔɖeŋu ɖedzesi siawo. (Hebritɔwo 6:11, 12) Ne míewɔ esia la, aʋu mɔ na mí be míanye Yehowa xɔlɔ̃wo tso fifia yi ɖe mavɔmavɔ me!\nGBETAKPƆXƆ—TATA SI MÍESRƆ̃NA February 2016\nRut—“Afi Si Nàyi La, Afi Ma Mayi”


Daniel 7 | Biblia Le Internet Dzi | Xexe Yeye Gɔmeɖeɖe\nLã eneawo ŋuti ŋutega (1-8)\nDzo sue dadala aɖe to (8)\nAme Si Li Tso Gbe Aɖe Gbe Ʋĩi Ke la nɔ anyi drɔ̃ ʋɔnu (9-14)\nWoɖo amegbetɔvi la fiae (13, 14)\nWoɖe ŋutega la gɔme na Daniel (15-28)\nLã eneawo nye fia ene (17)\nAme kɔkɔewo axɔ fiaɖuƒe la (18)\nDzo, alo fia, ewo ado (24)\n7 Le Babilon-fia Belsazar+ ƒe ƒe gbãtɔ me la, Daniel ku drɔ̃e, eye wòkpɔ ŋutegawo le eƒe aba dzi.+ Eye wòŋlɔ drɔ̃e la ɖi;+ eŋlɔ nyawo katã ɖi tsitotsito. 2 Daniel gblɔ be: “Mekpɔ le nye ŋutegawo me le zã me, eye kpɔ ɖa, dziƒo ƒe ya eneawo le atsiaƒu gã la nyamam.+ 3 Lã gã ene+ do tso atsiaƒu la me, eye woto vovo tso wo nɔewo gbɔ. 4 “Gbãtɔ le abe dzata+ ene, eye wòto hɔ̃ ƒe aʋala.+ Mele ekpɔm, va se ɖe esime wotu eƒe aʋalawo le eŋu, wokɔe dzi tso anyigba, eye wona wòtɔ ɖe afɔ eve dzi abe amegbetɔ ene, eye wotsɔ amegbetɔ ƒe dzi nɛ. 5 “Eye kpɔ ɖa, lã evelia si le abe sisiblisi+ ene la do. Wokɔe dzi ɖe akpa ɖeka, eye wòtsɔ aɖu lé agbaƒuti etɔ̃ ɖe nu; eye wogblɔ nɛ be: ‘Tso nàɖu lã geɖe.’+ 6 “Eyome meɖo ŋku anyi, eye kpɔ ɖa, lã bubu aɖe si le abe lãklẽ+ ene, gake wòto aʋala ene ɖe dzime abe xevi ene la do. Lã la to ta ene,+ eye wona dziɖuŋusẽe. 7 “Emegbe meɖo ŋku anyi le ŋutega me le zã me, eye kpɔ ɖa, lã enelia do; eɖi vɔvɔ̃, ŋɔdzi le eŋu, eye wòsesẽ ŋutɔ, eto gaɖu kakowo. Eɖua nu gbãa nu, eye wòfanyaa susɔea kple afɔ.+ Eto vovo tso lã bubu siwo do ŋgɔ nɛ la gbɔ, eye wòto dzo ewo. 8 Meɖe ŋku ɖe dzoawo, eye kpɔ ɖa, dzo bubu si nye dzo sue aɖe,+ to ɖe wo domee, eye woho dzo gbãtɔawo dometɔ etɔ̃ le eŋgɔ. Eye kpɔ ɖa, dzo sia to ŋku abe amegbetɔ ene, eye nu si gblɔa dadanyawo*+ la le esi. 9 “Meɖe ŋku ɖee va se ɖe esime wotsɔ fiazikpuiwo va li anyi, eye Ame Si Li Tso Gbe Aɖe Gbe Ʋĩi Ke+ la bɔbɔ nɔ anyi.+ Awu si wòdo la fu tititi abe sno+ ene, eye eƒe taɖa le abe alẽfu dzadzɛ ene. Eƒe fiazikpui nye dzoƒaɖewo; eƒe tasiaɖamfɔtiwo nye dzobibi.+ 10 Dzotɔsisi aɖe le sisim le eŋgɔ.+ Ame akpe teƒe akpewo le esubɔm, eye ame akpe ewo teƒe akpe ewo le tsitre ɖe eŋkume.+ Woɖi ʋɔnu,+ eye woke agbalẽwo. 11 “Ɣemaɣi la, meɖo ŋku anyi le nu kpɔm le dadanya* siwo gblɔm dzo la le ta;+ meɖe ŋku ɖee va se ɖe esime wowu lã la, eye wotsɔ eƒe ŋutilã la na be woatɔ dzoe. 12 Ke woxɔ dziɖuŋusẽ le lã susɔeawo+ si, eye wona ɣeyiɣi kple azãgbe si woayi edzi anɔ agbe ase ɖo la wo. 13 “Meɖo ŋku anyi le ŋutega me le zã me, eye kpɔ ɖa, ame aɖe gbɔna kple dziƒolilikpowo abe amegbetɔvi+ ene; eye wona wòva Ame si li tso gbe aɖe gbe ʋĩi ke+ la gbɔ, eye wokplɔe va eŋkume. 14 Wotsɔ dziɖuɖu,+ bubu+ kple fiaɖuƒe nɛ, ne amehawo, dukɔwo kple gbegbɔgblɔ ɖe sia ɖe dolawo katã nasubɔe.+ Eƒe dziɖuɖu anɔ anyi tegbee, enu mayi o, eye eƒe fiaɖuƒe nye fiaɖuƒe si womatsrɔ̃ o.+ 15 “Ke nye, Daniel, nye gbɔgbɔ tsi dzi le menye, elabena ŋutega siwo mekpɔ la do ŋɔdzi nam.+ 16 Mete ɖe ame siwo le tsitre ɖi la dometɔ ɖeka ŋu, ne mabia nu sia ƒe gɔmeɖeɖe ŋutɔŋutɔ tso egbɔ. Eya ta eɖe nu si nu siawo fia la gɔme nam be: 17 “‘Lã gã eneawo+ nye fia ene siwo le anyigba dzi va ge.+ 18 Ke Nuwokatãtaƒola+ la ƒe ame kɔkɔewo axɔ fiaɖuƒe la,+ eye fiaɖuƒe la azu wo tɔ+ yi mavɔ me, ɛ̃, tso mavɔ me yi mavɔ me.’ 19 “Azɔ medi be manya nu geɖe tso lã enelia, si to vovo tso bubuawo katã gbɔ la ŋu; eɖi vɔvɔ̃ ale gbegbe, eƒe aɖuwo nye gayibɔ, eƒe fewo nye akɔbli, eɖua nu gbãa nu, eye wòfanyaa susɔea kple afɔ;+ 20 eye medi be manya nu tso dzo ewo+ siwo le eta, kple dzo kemɛ si to, si ŋu ŋkuwo le, si ŋgɔ dzo etɔ̃ tu le,+ eye nu si gblɔa dadanya* le esi, eye wòlolo wu bubuawo la hã ŋu. 21 “Meɖo ŋku anyi, esime dzo ma wɔ aʋa kple ame kɔkɔeawo, eye wòɖu wo dzi,+ 22 va se ɖe esime Ame si li tso gbe aɖe gbe ʋĩi ke+ la va, eye wotso afia na Nuwokatãtaƒola+ ƒe ame kɔkɔeawo, eye ɣeyiɣi ɖoɖi la de be ame kɔkɔeawo naxɔ fiaɖuƒe la.+ 23 “Ale wògblɔe nye esi: ‘Lã enelia anye fiaɖuƒe enelia si ava anyigba la dzi. Ato vovo tso fiaɖuƒe bubuawo katã gbɔ; avuvu anyigba blibo la katã, eye wòafanyae ahagbãe gudugudu.+ 24 Dzo ewoawo gɔmee nye esi: fia ewo ado tso fiaɖuƒe ma me; eye bubu aɖe hã ado le wo megbe, ke eya ato vovo tso gbãtɔawo gbɔ, eye wòabɔbɔ fia etɔ̃ ɖe anyi.+ 25 Agblɔ nya tovowo ɖe Dziƒoʋĩtɔ+ la ŋu, eye wòanɔ fu ɖem na Nuwokatãtaƒola la ƒe ame kɔkɔeawo. Aɖoe be yeatrɔ ɣeyiɣiwo kple se la, eye woatsɔ wo ade asi nɛ ɣeyiɣi kple ɣeyiɣiwo kpakple ɣeyiɣi afã.*+ 26 Eye woɖi ʋɔnu, eye woxɔ eƒe dziɖuɖu le esi, ne woatsrɔ̃e gbidii ahaɖee ɖa keŋkeŋ.+ 27 “‘Wotsɔ fiaɖuƒe la, dziɖuɖu la kple fiaɖuƒe siwo katã le dziƒo bliboa te la ƒe gãnyenye de asi na Nuwokatãtaƒola+ la ƒe ame kɔkɔewo. Woƒe fiaɖuƒe nye fiaɖuƒe mavɔ,+ eye dziɖuɖuwo katã asubɔ wo ahaɖo to wo.’ 28 “Nya la ƒe nuwuwue nye esi. Ke nye, Daniel, nye susuwo do ŋɔdzi nam ale gbegbe be nye mo fu kpii;* ke medzra nya la ɖo ɖe nye dzi me.”\n^ Alo, “adegbeƒonyawo.”\n^ Alo, “adegbeƒonya.”\n^ Alo “nye dzedzeme trɔ.”


1 Yohanes 3 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Armenian Aymara Azerbaijani Azerbaijani (Cyrillic) Baoule Batak (Karo) Batak (Toba) Bicol Bislama Bulgarian Cambodian Catalan Cebuano Chichewa China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Croatian Czech Dangme Danish Drehu Dutch Efik Estonian Eŋlisi Eʋegbe Fijian Finnish Franse Ga Georgian German Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Igbo Iloko Indonesian Isoko Italian Japanese Javanese Kabiye Kannada Kazakh Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Marshallese Maya Moore Myanmar Ndebele Ndebele (Zimbabwe) Nepali Nias Norwegian Nyaneka Nzema Oromo Ossetian Otetela Pangasinan Papiamento (Curaçao) Persian Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tok Pisin Tongan Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Xhosa Yoruba Zulu\nMateo Marko Luka Yohanes Dɔwɔwɔwo Romatɔwo 1 Korintotɔwo 2 Korintotɔwo Galatiatɔwo Efesotɔwo Filipitɔwo Kolosetɔwo 1 Tesalonikatɔwo 2 Tesalonikatɔwo 1 Timoteo 2 Timoteo Tito Filemon Hebritɔwo Yakobo 1 Petro 2 Petro 1 Yohanes 2 Yohanes 3 Yohanes Yuda Nyaɖeɖefia 1 2 3 4 5\n1 Yohanes 3:1-24\n3 Mikpɔ lɔlɔ̃ gã si gbegbe le Fofo la si na mí ɖa, be woayɔ mí be Mawu ƒe viwo; eye míenye viawo hã nyateƒe. Esia tae xexea menya mí o ɖo, elabena medze sii o. 2 Lɔlɔ̃tɔwo, azɔ la, míenye Mawu ƒe viwo, gake womeɖe nu si míava nye la fia mí haɖe o. Míenya nyuie be, ne wova ɖee ɖe go fia la, míanɔ abe eya ene, elabena míakpɔe abe ale si wòle ene. 3 Eye ame sia ame si si mɔkpɔkpɔ sia, si wotu ɖe eyama dzi le la, kɔa eɖokui ŋu abe ale si ame ma ŋutɔ hã le kɔkɔe ene. 4 Ame sia ame si yia edzi wɔa nu vɔ̃ la le se dzi dam hã, eya ta nu vɔ̃e nye sedzimawɔmawɔ. 5 Mienyae hã be, woɖe ame ma ɖe go fia, be wòaɖe míaƒe nu vɔ̃wo ɖa, eye nu vɔ̃ aɖeke mele eme o. 6 Ame sia ame si le ƒomedodo me kplii la meyia edzi nɔa nu vɔ̃ wɔm o; ame sia ame si yia edzi nɔa nu vɔ̃ wɔm la mekpɔe alo dze sii o. 7 Viwo, migana ame aɖeke nakplɔ mi atrae o; ame si yia edzi wɔa nu dzɔdzɔe la nye ame dzɔdzɔe, abe ale si ko ame ma hã nye ame dzɔdzɔe ene. 8 Ame si yia edzi wɔa nu vɔ̃ la tso Abosam me, elabena tso gɔmedzedzea me kee Abosam le nu vɔ̃ wɔwɔ dzi. Susu si ta woɖe Mawu ƒe Vi la ɖe go fiae nye be, wòagblẽ Abosam ƒe dɔwɔwɔwo me. 9 Ame sia ame si wodzi tso Mawu me la meyia edzi nɔa nu vɔ̃ wɔm o, elabena nuku si tso egbɔ la le ame sia me, eye mate ŋu ayi edzi anɔ nu vɔ̃ wɔm o, elabena wodzii tso Mawu me. 10 Mawu ƒe viwo kple Abosam ƒe viwo dze ƒãa le nya sia me: Ame sia ame si meyia edzi wɔa nu dzɔdzɔe o la metso Mawu me o, eye nenema kee nye ame si melɔ̃a nɔvia o hã. 11 Elabena esiae nye gbedeasi si miese tso gɔmedzedzea me be, ele be míalɔ̃ mía nɔewo; 12 menye abe Kain, ame si dzɔ tso vɔ̃ɖitɔ la me, eye wòwu nɔvia la ene o. Eye nu ka tae wòwui ɖo? Elabena ye ŋutɔ ƒe dɔwɔwɔwo vɔ̃ɖi, gake nɔvia tɔwo ya nɔ dzɔdzɔe. 13 Nɔviwo, negawɔ mo yaa na mi be xexea léa fu mi o. 14 Míenyae be míeto ku me yi agbe me, elabena míelɔ̃a nɔviawo. Ame si melɔ̃a ame o la tsia ku me. 15 Ame sia ame si léa fu nɔvia la, amewulae wònye, eye mienyae be agbe mavɔ menɔa amewula aɖeke me o. 16 Esia me míeva dze si lɔlɔ̃ la le, elabena ame ma tsɔ eƒe luʋɔ na ɖe mía ta; eye agba le mía dzi be míatsɔ míaƒe luʋɔ ana ɖe mía nɔviwo ta. 17 Gake ame sia ame si si xexe sia me nunɔamesiwo le, eye wòkpɔ nɔvia le hiã me, gake wògbe nublanuikpɔkpɔ nɛ la, mɔ ka nue Mawu ƒe lɔlɔ̃ nɔa eme le? 18 Vinye lɔlɔ̃awo, migana míatsɔ nya kple aɖe alɔ̃ ame o, ke boŋ míatsɔ nuwɔna kple nyateƒe alɔ̃ ame. 19 Esia mee míanyae le be míedzɔ tso nyateƒe la me, eye míana kakaɖedzi míaƒe dziwo le eŋkume, 20 le nu sia nu si me míaƒe dzi abu fɔ mí le la me, elabena Mawu nye gã wu míaƒe dziwo, eye wònya nuwo katã. 21 Lɔlɔ̃tɔwo, ne míaƒe dzi mebua fɔ mí o la, ekema míaƒo nu dzinɔameƒotɔe le Mawu ŋkume, 22 eye nu sia nu si míebiae la, míaxɔe tso egbɔ, elabena míele eƒe seawo dzi wɔm, eye míele nu siwo nyo le eŋkume la wɔm. 23 Nyateƒee, eƒe sedede lae nye esi: be míaxɔ Via Yesu Kristo ƒe ŋkɔ dzi ase, eye míanɔ mía nɔewo lɔ̃m, abe ale si wòde se na míi ene. 24 Hekpe ɖe eŋu la, ame si wɔa eƒe sewo dzi la nɔa ƒomedodo me kplii, eye eya hã nɔa ƒomedodo me kple ame ma; eye esia me míenyana le be, ekpɔtɔ le ƒomedodo me kpli mí, le gbɔgbɔ si wòna mí la ta.